ponedeljak, 19 septembar 2011 00:49\nPraznik košarke u subotu 17. septembar u Čačku, jer je u predivnoj atmosferi Hale kraj Morave, pred oko 3500 gledalaca, odigrana dugo očekivana prijateljska utakmica između ekipe Borca i aktuelnog prvaka Evrope - grčkog Panatinaikosa. Rezultat utakmice je bio u drugom planu, a on je glasio 89:72 u korist prvaka Evrope, mada je Borac uspeo da se "muški" suprotstavi gotovo punom sastavu Panatinaikosa.\nutorak, 13 septembar 2011 14:24\nKošarkaški klub Borac ove godine u pripremnom periodu ima veliku čast i privilegiju da ugosti aktuelnog šampiona Evrope, ekipu Panatinaikosa. Utakmica će biti odigrana u subotu 17. septembra 2011. godine sa početkom od 19 časova i 30 minuta u našoj Hali kraj Morave. Već više od deceniju ekipu Panatinaikosa sa klupe predvodi srpski proslavljeni stručnjak i legenda našeg kluba, Željko Obradović. Tradicionalno, već nekoliko godina, ekipa šampiona Evrope priprema se na Zlatiboru. Svake godine odigraju nekoliko utakmica sa klubovima iz Srbije, pa je tako ove godine poziv stigao na adresu našeg kluba. Naravno, poziv šampiona Evrope se ne odbija i nama je zadovoljstvo da možemo prirediti spektakl za sve ljubitelje košarke iz Čačka i šire.\nStrana 290 od 307


Kompanija ODE YALITIM SAN.TIC.A.S., je nastala 1985.godine. U početku, to je bila mala kompanija, fokusirana na izvođenje građevinskih radova. U periodu od 1990. godine do 1996. godine kompanija je uvozila izolaciju da bi nakon1996. godine postali proizvođači. Proizvođač ODE YALITIM SAN.TIC.A.S. je kompanija koja je danas među najvećima u proizvodnji izolacionih materijala između Kine i Nemačke. Kompanija posvećuje mnogo pažnje investicijama i stalnom rastu, odnosno povećanju proizvodnih kapaciteta i pronalasku najefikasnijih kanala distribucije njenih proizvoda\nTokom godina kompanija ODE je postala regionalni lider u proizvodnji izolacionih materijala i program se sastoji iz dva segmenta:\nIzolacija za HVAC sisteme\nU segmentu izolacije za HVAC sisteme, kompanija ODE proizvodi izolaciju R-FLEX na bazi gume koja ima elastomernu strukturu. Kada je nešto elastomerno, podrazumeva se da ima visok nivo fleksibilnosti i veliki otpor na mehaničke uticaje.\nPored velikog otpora na mehaničke uticaje, izolacija R-FLEX ima i parnu branu, usled zatvorene ćelijske strukture, što omogućava, takođe, veliki otpor na difuziju vodene pare (prema standardu EN 13469 koeficijent je >=5000 µ).\nJoš jedna osobina koja izolacioni materijal R-FLEX čini kvalitetnom je niska toplotna provodljivost λ=0,039 W/m.k (25oC) prema standardu EN ISO 8947, što ovaj materijal čini dobrim izolatorom. Prema standardu EN 13501-1 i svrstavanju izolacije prema požarnoj klasi, R-FLEX se svrstava u BL-s2, d0, što znači da je s=smoke a d=drop, što bi ovu izolaciju svrstalo među samogasive. Prema navedenom, može da se zaključi da je kompanija ODE YALITIM SAN.TIC.A.S. proizvođač koji je beskompromisan kada je kvalitet izolacije u pitanju, što je potkrepljeno i raznim međunarodnim sertifikatima koji mogu da se vide u nastavku ovog dokumenta.


Junajted dobio ozbiljnu konkurenciju, sada više ni 50 miliona nije dovoljno! - Sportske.net\nDa li će italijanski klub ponovo uspeti da ga zadrži?\nVanda noćas otkrila, čitala je Ikardijev novi ugovor!Junajted ga gledao u Bernu, na ovu razmenu bi Juventus pristao!Liverpul brani vrh protiv najvećeg rivala, čeka se Sitijev odgovor, davljenicima se loše piše (NAJAVA)Murinjo ne odustaje, eliminisao "pobunjenike"!"Madonine" suze, Inter i Milan traže trenera, ovo su liste kandidata!\nItalijanski mediji pišu kako je Inter spreman da proda Ivana Perišića, ali samo za odgovarajuću cenu. Bilo je pravo čudo kako su uspeli da ga zadrže ovog leta u timu, ali sada izgleda žele da dobro naplate ogromno interesovanje za ovog Hrvata.\nDvadesetdevetogodišnji krilni napadač igra odlično, a bio je impresivan i na Mundijalu u Rusiji sa svojom reprezentacijom. Tada se povezivao sa Junajtedom, ali "Crveni Đavoli" su dobili ogromnu konkurenciju u vidu Bajerna i Atletika.\nMurinjo ne krije da želi Perišića u svom timu i pre nekoliko meseci je poslao ponudu u iznosu od 50 miliona evra. Sada će to morati da bude veća suma, pogotovo jer su se u trku uključila još dva giganta.\nPerišić je od 2015. godine član "Neroazura", pre toga je nosio dres Volfsburga, Dortmunda, Klub Briža i Roselarea. Radi se zaista o fantastično igraču koji može da napravi razliku u napadu. Postigao je 33 gola na 135 utakmica u dresu italijanskog tima. Može li Murinjo ovoga puta da ispravi grešku i da dovede Hrvata? Ovoga puta će morati da pobedi i Bajern, ali i Atletiko Madrid, ali i da ispuni sve Interove zahteve kada je u pitanju visina transfera.


Beta 30. novembra 2021. 20:55\nDjilas je za list Danas, komentarišući izjavu Vulina da će policija reagovati u skladu sa svojom snagom i ovlašćenjima i „da će morati da primeni nasilje“, ali da „policija radi sve da do nasilja ne dodje“, rekao da niko nema pravo da poziva ili preti nasiljem.\n„Julovac Mire Marković, Novosadjanin koji je po diplomu išao u Kragujevac na fakultet na kome su desetine profesora optužene za prodaju ispita, sestrić nepostojeće tetke iz Kanade, nastavlja da krši zakon iz dana u dan“, rekao je lider SSP, preneo je Danas na svom sajtu.\nDjilas je naveo da Vulin „ide dotle da sam priznaje da policija pribegava nasilju, a ne da koristi silu kako to zakon u pojedinim situacijama dozvoljava“.\n„Čovek koji je naredio povlačenje policije sa mosta u Šapcu, kako bi batinaši mogli da odrade svoj posao, suočiće se posle 3. aprila naredne godine) sa ozbiljnim optužbama i krivičnim postupkom koji će biti pokrenut za niz nezakonitih dela koja je počinio“, rekao je predsednik SSP.\nVulin je ranije danas rekao za Televizju Hepi da nedavni protesti nemaju „nikakve veze“ sa ekologijom već da je u pitanju „nastavak hibridnog rata“ protiv Srbije.\nOcenio je da je Srbija „na udaru onih“ koji bi da izazovu duboku političku nestabilnost u zemlji i sukobe medju gradjanima.


Vreme 905 - Meridijani\nJangon: Ciklon smrti\nU tropskom ciklonu Nargis koji je prošlog vikenda zahvatio Mjanmar poginulo je više od 22.000 ljudi, prenele su svetske agencije saopštenje vojske te zemlje, dok je samo u jednom gradu (Bogalaj, na delti reke Iravadi) poginulo oko 15.000 ljudi. Glavni grad Mjanmara (bivša Burma) Jangon pretrpeo je takođe velike gubitke, dok je najveća šteta ipak načinjena u oblastima zasađenim pirinčem odakle se hrani otprilike 24 miliona ljudi, odnosno polovina stanovništva ove zemlje. Među pogođenim područjima su i bivša prestonica Rangun i grad Laputa, gde su veliki ljudski i materijalni gubici. Na satelitskim snimcima NASA snimnjenim u ponedeljak vidi se da je veliko parče jugoistočne teritorije Mjanmara pod vodom, uključujući i glavni poljoprivredni region sa poljima pirinča oko delte reke Iravadi. Agencije navode da je ovaj region i pre poplave bio jedan od najsiromašnijih na svetu, uprkos usevima kojima su bili okruženi – sav pirinač se izvozio u Šri Lanku. Broj poginulih neprestano raste, a prema najnovijim podacima vlasti u Burmi oko 30.000 ljudi vodi se kao nestalo, dok je preživelo stanovništvo u mnogim selima bez hrane, vode i skloništa ili su potpuno odsečeni od sveta, i preti im zaraza. Na razmere katastrofe ukazuje i to da su vlasti prihvatile pomoć u spasavanju stanovništva od međunarodnih organizacija, sa izuzetkom UN-a kome nije izdata dozvola. Međunarodni Crveni krst je bez zvaničnog odobrenja počeo raspodelu pomoći najteže pogođenom regionu, u delti reke Iravadi. Pomoć od tri miliona dolara poslali su EU, SAD (250.000 dolara), Japan i Indija, a prva dama Amerike Lora Buš optužuje burmanski režim da nije učinio sve što je trebalo kako bi upozorio stanovništvo na ciklon. "Iako su bili svesni pretnje, državni mediji Burme nisu na vreme upozorili stanovništvo da oluja dolazi", rekla je u Beloj kući, svesno ili nesvesno upotrebljavajući staro ime države. Isto misle i pojedini stanovnici Jangona: "Mogli su (vlada, prim. aut.) da nas upozore na razornost ciklona kako bismo se bolje pripremili", kaže vlasnik jedne bakalnice u Jangonu. Jangon je ostao bez struje i vode, ne rade mobilna telefonija i internet dok su zemaljske telefonske linije u funkciji od ponedeljka. Stanovništvo Jangona prigovara da je 400.000 vojnika čistilo samo one ulice gde živi elita, dok su ostali morali sami da se pobrinu za posledice katastrofe, uključujući i budističke sveštenike.\nLondon: Najgrad na svetu\nGrad London je izabrao novog gradonačelnika – kandidata opozicionih konzervativaca Borisa Džonsona, što je prema mišljenju analitičara iznenađujuće. Plavokosi Boris Džonson pobedio je na lokalnim izborima dosadašnjeg prvog čoveka prestonice, laburistu Kena Livingstona, koji je osvojio oko 140.000 glasova manje u uslovima "rekordne izlaznosti", kako navodi BBC, od 45 odsto. Po broju dobijenih glasova treći je bio liberal-demokrata Brajan Padik, dok je Šan Beri, kandidatkinja Zelenih, četvrta. Pobednik Džonson je pohvalio rad svog prethodnika Livingstona, rekavši da je kancelarija gradonačelnika njegova zasluga, kao i da je posle terorističkih napada pre tri godine nastupio u ime svih stanovnika Londona. Osim u Londonu, konzervativci su pobedili na lokalnim izborima u Engleskoj i Velsu koji su se održavali u isto vreme kad i izbor gradonačelnika Londona. Premijer Gordon Braun rekao je da je rezultat izbora "razočaravajući" za laburiste, koji su osam godina stolovali u Londonu. Analitičari tvrde da je to najgori izborni rezultat laburista u proteklih 40 godina. Novi gradonačelnik Londona je uveren da će dostojanstveno vladati Londonom, tim "najsjajnijim, najkosmopolitskijim, najvelikodušnijim i gradom s najviše rasa na svetu". Lokalni izbori su, prema mišljenju analitičara, neka vrsta testa za vladajuću stranku – birači pokazuju da su nezadovoljni i da svašta može da se desi na parlamentarnim izborima. Ali, jasno je da niko nije očekivao ovako loše rezultate laburista i da su zapravo svi iznenađeni. Neki su toliko iznenađeni i smatraju da je počela "nulta godina Borisova era" ("Gardijan"), koja je rizična koliko za London toliko i za njega, dok blogeri na internetu imaju mračna predviđanja: "čestitke novoj Moskvi", "gradu nelegalnog kapita, visokoj stopi kriminala, visokim cenama, lošem javnom transportu" i slično. Pored mnogobrojnih problema u prestonici, Borisa Džonsona čeka i organizacija velikog i skupog događaja – Olimpijskih igara 2012. godine. Novi gradonačelnik Londona je duhovit čovek i često je zasmejavao gledaoce u živim televizijskim emisijama, pa su zato mnogi mislili da je reč o šali kada je Boris Džonson objavio svoju kandidaturu. Njegov otac poručuje da Londonci mogu mirno da spavaju, jer kad je njegov sin uspeo da završi antički grčki i latinski, onda valjda može i da upravlja Londonom!\nPeking: Enterovirus 71\nKinesko ministarstvo zdravlja izdalo je upozorenje povodom enterovirusa 71 (EV-71) koji je izazvao smrt 26 dece i inficirao oko 12.000 mladih osoba. Deset lekara i zvaničnika u Kini kažnjeno je zbog nepravilnog postupanja sa enterovirusom 71, koji izaziva bolest usta i ruku (u narodu: slinavka i šap), a prate je visoka temperatura i malaksalost. U centralnoj kineskoj provinciji Anhui ovim virusom zaraženo je više od 4500 dece, a najviše nastradale dece (22) je iz grada Fujanga. U svim većim gradovima, pogotovo u najmnogoljudnijem Šangaju, medicinske vlasti preporučuju ranu dijagnostiku i pojačanu higijenu u svim institucijama i domovima. Šangajska agencija za kontrolu zdravlja naredila je svim vrtićima i osnovnim školama da svakog jutra kontrolišu promene na rukama, stopalima i u ustima dece. Takođe, agencija je naložila školama da odrede specijalne lekarske timove koji bi pregledali decu u školama i kod kuće, vodeći evidenciju o izostancima učenika i izveštavali agenciju o eventualnim promenama kod dece. Ova bolest prenosi se putem sekreta iz nosa i usta, pa je zato neophodna stroga kontrola. Ukoliko dođe do komplikacija, enterovirus 71 može da izazove paralizu, moždani udar ili smrt, što se i desilo kod 26 dece. Hans Tredson iz Svetske zdravstvene organizacije kaže da očekuje povećanje broja obolelih, ali ne i sa smrtnim ishodom jer je to endemska bolest koja se javlja jednom godišnje širom Azije. Prema podacima agencije Sinhua, broj obolelih od slinavke i šapa u Kini u ovoj godini je 11.905, uključujući poslednje nastradale.


Lidl pekara – Pekar&Poslastičar\nSvoje prve prodavnice kompanija Lidl je u Srbiji otvorila u oktobru prošle godine. Sa asortimanom se potrošači još uvek upoznaju. Do sada se, kako u Lidlu kažu, pokazalo da je jedan od omiljenih segmenata srpskih potrošača upravo pekara, koja je pobrala samo pozitivne komentare. In store pekara je nešto po čemu je ovaj savremeni diskont u Srbiji jedinstven, a odeljak svežeg peciva, kao standardni deo asortimana, u Lidlu postoji više od 10 godina i predstavlja koncept koga se kompanija pridržava u svim zemljama u kojima posluje. U skladu sa tim, Lidl Srbija potvrđuje da će se pekara naći u svim prodavnicama koje se ubuduće budu otvorile u našoj zemlji.\nPraksa ove nemačke kompanije je da se pre ulaska na novo tržište uradi opsežno istraživanja lokalnih afiniteta pre odabira asortimana, pa je to prethodilo i dolasku u Srbiju. Kada su u pitanju domaći potrošači, pokazalo se da oni u velikoj meri konzumiraju beli hleb, kao i da slano pecivo više vole od slatkog. Takođe, s obzirom na to da su veoma popularni proizvodi od lisnatog testa, Lidl je u Srbiji razvijao određene proizvode za svoje potrošače kojih nema u asortimanu drugih zemalja. Slična situacija je i sa burekom, koji je dostupan isključivo u Srbiji i Hrvatskoj.\nSveže pecivo tokom celog dana\nJoš pri prvom pogledu na vitrine Lidl pekare, vidljiv je bogat asortiman, koji u svom sastavu ima zavidan izbor slanog i slatkog peciva, do velike ponude raznih vrsta hleba za kupce koji žele da isprobavaju nove ukuse. U Lidlu ističu da je velika potražnja za hlebom sa krompirom, koji je zahvaljujući mekšoj teksturi, punijem ukusu i hrskavoj korici za kratko vreme potrošačima postao jedan od omiljenijih.Za one koji vode računa o ishrani, Lidl je pružio više opcija: hleb sa više vrsta semenki, raženi ili sa suncokretom. U ponudi je i običan beli hleb, kao i beli sa susamom, lovački hleb, baget, somun, kukuruzni hleb i ćabata. U okviru nedeljnih akcija, svi ovi proizvodi se u nekom trenutku nađu u ponudi po sniženoj ceni. Pecivo se dopunjava više puta u toku dana, tako da će potrošači uvek moći da izaberu topao svež proizvod. To omogućava unapred isplanirana šema pečenja koju svakodnevno sprovode zaposleni zaduženi za praćenje potražnje i prodaje, u odnosu na koju se planira dopuna asortimana. Kakoističu, dosadašnja praksa je pokazala da je prodaja najveća pre podne, a imajući u vidu koji su to proizvodi koji se najviše prodaju ujutru a koji posle podne, Lidl šemu dorađuje i razvija kako bi dostupnost proizvoda bila maksimalna u svakom trenutku.\nKontrola kvaliteta, standardi, higijena\nU skladu sa svojim sloganom „najbolji odnos cene i kvaliteta”, Lidl mnogo pažnje posvećuje kontroli kvaliteta i ispunjavanju standarda. Taj kvalitet postiže se tako što se vodi računa o sastavu proizvoda i u skladu sa tim, oni se transparentno obeležavaju na deklaracijama koje se nalaze pored cene. Kada je u pitanju kvalitet u domenu ponude peciva, od dobavljača se uvek zahteva IFS sertifikat i smanjena upotreba sojinog lecitina. Kao razlog za to navode da je sojin lecitin aditiv koji služi za spajanje inače nespojivih jedinjenja, npr. vode i ulja i masovno se koristi u prehrambenoj industriji. U korak sa inicijativama koje su trend u svetu, teže da ga u asortimanu izbace ili zamene nekim drugim, npr. suncokretovim lecitinom, koji se smatra najboljim izvorom biljnog lecitina na tržištu i najboljom zamenom za upotrebljavani sojin.\nPotreba za očuvanjem higijene, bezbednosti i ispravnosti proizvoda, kao i mogućnost da potrošači sami odaberu proizvod, ostvarena je kroz sistem samoposluživanja bez kontakta, pa se pecivo ne uzima rukama već za to postoje hvataljke kojima se proizvodi direktno stavljaju u papirne kese, a potrošači mogu da koriste i jednokratne rukavice. Ono po čemu je ova pekara jedinstvena jeste i mašina za sečenje hleba koja brzo i jednostavno, u higijenskim uslovima uz željenu debljinu preseca bilo koju vrstu hleba. Nakon sečenja, hleb se ubacuje u kesu bez dodira rukama, što svakako omogućava da duže ostaje svež i zdravstveno bezbedan.\nPitanje koje se samo nameće je da li u izradi Lidlovih peciva učestvuju domaći dobavljači? Svoje mesto za saradnju sa ovom nemačkom kompanijom našli su i dobavljači iz Srbije koji ispunjavaju tražene uslove kvaliteta. Iz Lidla kažu da su uvek otvoreni za saradnju sa domaćim dobavljačima, pre svega, kako bi osigurali očekivani kvalitet i svežinu, kao i asortiman koji odgovara potrebama domaćeg tržišta.


Da li ste ikada započeli dan sa namerom da završite sve obaveze, a da se sredinom dana pitate šta se desilo sa vašom produktivnošću?\nRešavanje malih i konstantnih problema kako se pojave, mejlovi i telefonski pozivi lako mogu da vas izbace iz koloseka, kaže Peter Bregman, autor knjige 18 Minutes: Find Your Focus, Master Distraction, and Get the Right Things Done.\n„Uz svu našu tehnologiju veoma je lako izgubiti fokus. Zapravo, distrakcije uglavnom rado prihvatamo jer nam pružaju odmor od posla koji zahteva određeni napor i crpi energiju“, kaže autor.\nTajna efikasnog upravljanja distrakcijama i vremenom je u stvaranju rituala, kaže Bregman. „To treba da bude proces koji pratimo, šta god da se desi, i koji nas drži fokusiranim na prioritete tokom celog dana.“\n18-minutni dnevni ritual za fokusiranje i povećanje produktivnosti:\nPre nego što započnete dan ili proverite svoju e-poštu, na papiru napišite dnevne zadatke koje treba da obavite da bi vam dan bio uspešan. Zatim uzmite kalendar i rasporedite te stvari u određeno vreme, preporučuje Bregman.\n„Veoma je važno kada ćete nešto da radite. Najteže i najvažnije aktivnosti stavite ranije tokom dana kada je ometanje najmanje i kada ste najviše usredsređeni“, savetuje autor.\nPodesite alarm na mobilnom telefonu ili računaru da se uključuje svakog sata tokom radnog dana. Kada alarm zazvoni, zapitajte se da li ste poslednji sat iskoristili produktivno. Bregman kaže da će vam ovaj ritual pomoći da se vratite na pravi put ukoliko vam je nešto skrenulo pažnju.\nNa primer, ako ste mnogo stvari radili ujutro, ali vam je bilo previše teško da se usredsredite na njih popodne, razmislite o tome da u kalendar upišete posao koji zahteva koncentraciju (poput marketinških kampanja ili izveštaja o prodaji) što je ranije moguće. Ostavite druge zadatke poput provere e-pošte ili statistike za popodne, savetuje Bregman.


"Trebalo bi više da saraðujemo, udaljeni smo samo dva sata leta" - B92\nBeograd -- Predsednik Srbije Aleksandar Vuèiæ sastaæe se danas u Beogradu s ministarkom odbrane Francuske Florans Parli.\nIzvor: Tanjug petak, 13.12.2019. | 08:06\nSastanak æe biti održan u 12 sati, u zgradi Generalnog sekretarijata predsednika Republike. Floransk Parli sastaæe se u Beogradu i s ministrom odbrane Srbije Aleksandrom Vulinom.\nParli je pred taj susret izrazila zadovoljstvo što æe posle francuskog predsednika Emanuela Makrona predstavljati francusku vladu tokom posete Srbiji i istakla da Srbija predstavlja deo odbrane Evrope, a da vojske dve zemlje treba više da saraðuju.\n"Naše vojske treba bolje da se upoznaju i da više rade zajedno. Zapadni Balkan i posebno Srbija naši su susedi. Beograd je na dva sata leta od Pariza", naglasila je francuska ministarka u autorskom tekstu za "Politiku".\nParli je podsetila da je prilikom Makronove posete u julu bilo dogovoreno da se podigne nivo francusko-srpskog strateškog partnerstva u oblasti odbrane, i rekla da je upravo cilj njenog dolaska kao francuske ministarke vojske da se taj zamah zajednièke dinamike u korist naše dve zemlje nastavi.\n"Iako Srbija nije èlanica NATO, ona aktivno saraðuje sa ovom organizacijom i, uopšte, daje snažan i efikasan doprinos našoj kolektivnoj odbrani. To njeno angažovanje treba da bude uvaženo u pravoj meri", rekla je francuska ministarka odbrane navodeæi da æe to biti teme koje su u središtu razgovora koje æe danas imati sa Vuèiæem i Vulinom.\nOna je istakla da Francuska i Srbija žele - zajedno - da se okrenu buduænosti, kao i da želi, u skladu sa novom strategijom Francuske za zapadni Balkan, koja je objavljena ove godine, da više resursa posvetimo operativnoj saradnji izmeðu naše dve zemlje.\n"Naši odnosi imaju bogatu istoriju, o tome svedoèi bratstvo po oružju izmeðu vojnika naše dve zemlje tokom Prvog svetskog rata, ali i bogatstvo 180 godina diplomatskih odnosa koje obeležavamo ove godine. Ovo bratstvo se urezalo u srca i prenosi se iz generacije u generaciju", navela je Parli.


Zabrinjavajuća saradnja UNDP, EU i Prištine na veličanju zločinaca – DnevniZurnal\nZabrinjavajuća saradnja UNDP, EU i Prištine na veličanju zločinaca\nby admin 12/02/2022, 03:55 999 Views\nMuzej žrtava genocida upozorio je na “zabrinjavajući trend” saradnje predstavništava pojedinih međunarodnih i međudržavnih organizacija sa vlastima u Prištini na glorifikaciji ratnih zločinaca iz Drugog svetskog rata na području Kosova i Metohije.\nIz te ustanove su naveli da saradnja predstavništva UNDP, EU i vlasti u Prištini u kontekstu pokušaja obnove kuće ratnog zločinca Džafera Ibrahima Deve „nije izolovan slučaj ili nekakav neželjeni incident“.\n„Muzej žrtava genocida sa zabrinutošću podseća na to da je upravo sredstvima EU, a u organizaciji UNDP i tzv. privremenih vlasti u Prištini, ranije već obnovljeno zdanje Kulturnog centra u Kosovskoj Mitrovici koji nosi ime zloglasnog ratnog zločinca Redžepa Mitrovice. Za tu svrhu Evropska unija izdvojila je 115.784,60 EUR, dok je projekat realizovao UNDP“, piše u saopštenju.\nOcenjuje se da “očigledna i zabrinjavajuće istrajna podrška” predstavnika EU i UNDP vlastima u Prištini sa ciljem “neskrivene glorifikacije najozloglašenijih ratnih zločinaca iz Drugog svetskog rata predstavlja nedopustiv proces koji iziskuje javnu osudu relevantne domaće i medjunarodne javnosti, institucija i organizacija”.\n“Da li svojim upornom podrškom glorifikaciji ratnih zločinaca, možda, žele da saopšte kako ratni zločini počinjeni nad Srbima, Jevrejima, Romima i drugim ne-Albancima na području Autonomne pokrajine Kosovo i Metohija tokom trajanja Drugog svetskog rata nisu zločini, već poželjan oblik ponašanja u odnosu na pripadnike naroda i društvenih grupa koji očito nisu poželjni na tom području”, upitali su iz Muzeja žrtava genocida.


Srpska ništa ne traži od Vučića, samo čuva svoj status (VIDEO)\n25/08/2020 | 17:17 ⇒ 19:39 | Autor: SRNA\nSrpski član Predsjedništva BiH Milorad Dodik izjavio je da Republika Srpska ništa ne traži od predsjednika Srbije Aleksandra Vučića već želi samo da ga informiše o stanju u BiH, te naglasio da je cilj Srpske borba za očuvanje statusa definisanog izvornim Dejtonskim sporazumom.\nDodik, Brnabić, Cvijanović i Vučić (foto: twitter.com/SNSDDodik)\nOn je rekao da Vučić mora da zna kakva je situacija u BiH, te da je cjelovit prikaz toga dostavljeni dokument o kojem će raspravljati na sutrašnjem sastanku zvaničnika iz Srpske i Srbije u Beogradu.\nDodik je naglasio da je sutrašnja posjeta Srbiji izazvala veliku pažnju, ne samo u Republici Srpskoj i Srbiji, već i u regionu, pa i šire, te da su se oni koji uopšte nisu imali uvid u to kako se priprema i dogovara ovaj sastanak našli da govore o tome.\nPrema njegovim riječima, mnogi službenici koji su bili u BiH i nakon toga išli na Kosovo i Metohiju, te obrnuto, imali jedinstveni cilj da uskrate prava srpskom narodu i srpskoj državi.\n- U tom pogledu mi smo, kroz pregled antidejtonskog ponašanja u okviru onoga što je Narodna skupština Republike Srpske usvojila u novembru prošle godine, sačinili operacioni plan na koji način ćemo te zaključke prezentovati i držati ih na neki način živim - izjavio je Dodik novinarima u Banjaluci.\n"Ovdje nema nikakve aktivnosti u vezi sa secesijom za koju stalno pominju da nam je glavna priča. Ovdje je u pitanju borba za status. Naš status je definisan izvornim Dejtonskim sporazumom i mi hoćemo to", naglasio je Dodik.\nPrema Dodikovim riječima, ono što je u međuvremenu rađeno i što Srpska stalno ponavlja, jeste da se nasiljem visokog predstavnika i Ustavnog suda BiH mijenja ustavno-pravni položaj Republike Srpske i neopravdano i neželjeno se centralizuje BiH.\n- To nije ništa novo. Mi smo dostavili te zaključkle predsjedniku Srbije, koji ne zna da postoje tako detaljni prikazi tako nečega. Јa sam te zaključke, sa stavovima Vlade Republike Srpske koji su usvojeni povodom toga, dostavio i predsjedniku /Hrvatske Zoranu/ Milanoviću u Zagreb i dostaviću svim relevantnim faktorima - naglasio je Dodik.\nOn naglašava da će se tada vidjeti da nije bilo kršenja na štetu Bošnjaka, nego se neopravdano kršio Ustav da bi se udovoljilo Bošnjacima i njihovim zahtjevima.\n- Problem muslimana u BiH je taj što oni nikada nisu htjeli da prihavte činjenicu da postoji Republika Srpska i da postoji ravnopravan hratski narod u Federaciji BiH, nego su, koristeći međunarodnu zajednicu, visokog predstavnika i Ustavni sud, sve to doveli u pitanje - napomenuo je Dodik.\nBošnjaci se sada, kaže Dodik, ponašaju kao djeca koja uzmu nekome klikere i onda kažu da je to njihovo.\n"Nije njihovo! Ovo što su uradili, ova tranzicija nije u skladu sa Dejtonskim sporazumom. Mi ćemo nastaviti da to govorimo", rekao je Dodik.\nOn je dodao da je pitanje vojske bilo pun pritisak prema političarima tog vremena, da su ljudi uslovljavani, izbacivani sa poslova, te da nije bila regularna atmosfera za donošđenje takvih odluka.\n- Sud i tužilaštvo su nametnuti, isto kao i fiskalni sistem, obavješatajna služba, Agencija za istrage i zaštitu, Granička služba. Sve su to stvari za koje su mislili da su gotove i da o tome ne treba da se priča. Mi hoćemo da pričamo o tome - kategoričan je Dodik.\nSrpski član Predsjedništva BiH istakao je kako SDA ovih dana govori o agresiji, te upitao zašto Srbe, odnosno Republiku Srpsku, zadržavaju u BiH ako su agresori.\nDodik je napomenuo da se ne može odvati praksa onoga što se dešava na Kosovu i Metohiji i onoga što se dešava ovdje.\n- Imate proces u kome se na prostoru Srbije razgrađuje Srbija tako što joj se uzima Kosovo, a ovdje se razgrađuje Republika Srpska da bi se napravila nametnuta BiH. U oba slučaja je u pitanju srpski narod i srpska država. Za nas postoji veza - emotivna, politčka državna i svaka druga - istakao je Dodik.\n- Ako se to ne sviđa Bakiru Izetbegoviću, Šefiku Džaferovići i ostalima, to je njihov problem. Mi nećemo rat, hoćemo Republiku Srpsku, a nećemo BiH. Republika nije napravljena da bude u BiH. Visok stepen autonomije dobijen Dejtonom je okvir u kojem mi možemo da živimo, ali sve su učinili da to više nije tako - istakao je Dodik.


Neka Grenel pretoči pritisak na Srbe u jeftiniji gas: SAD otkrivaju antiruske karte u Srbiji - 27.10.2020, Sputnik Srbija\nOnog trenutka kada gospodin Grenel svoje reči pretoči u jeftiniji tečni gas od onog koji dobijamo gasovodom, ne treba da brine, onda ćemo mi sasvim sigurno... 27.10.2020, Sputnik Srbija\n22:27 27.10.2020 (Osveženo: 16:21 28.10.2020)\nPovod za ovakvo reagovanje konsultanta i dobrog poznavaoca američke političke scene bila je izjava specijalnog savetnika za pregovore Beograda i Prištine predsednika SAD Ričarda Grenela tokom posete srpskoj zajednici u Milvokiju.\nUpriličena u okviru predizborne kampanje, poseta Grenela Srbima koji su neskriveni Trampovi glasači, donela je i jedno „obećanje“ Trampovog specijalca za Srbiju.\n„Srbija, koja je do sada bila energetski zavisna od Rusije, sada će dobijati energente i iz Sjedinjenih Država, što će joj omogućiti da ubuduće donosi odluke kao nezavisna zemlja, bez pritiska“, izjavio je Grenel i srpski rečeno, ostao živ.\n© Tanjug / SERBIAN RADIO CICAGOPristojan gost Srba u Milvokiju, Grenel je imao i poruku za Srbiju, kako da postane nezavisna i samostalna država.\nPristojan gost Srba u Milvokiju, Grenel je imao i poruku za Srbiju, kako da postane nezavisna i samostalna država.\nDa li je to bila tek Grenelova retorička pristojnost u želji da se u finišu kampanje gost pokaže u dobrom svetlu, kao brižan poslenik Bele kuće koja misli na postojbinu američkih Srba?\nPredsednik skupštine Udruženja za gas Srbije Vojislav Vuletić smatra da u toj izjavi nema ničeg osim puke retorike, jer u najskorije vreme ne bismo mogli ništa da dobijamo, zato što ne postoji nijedan terminal gde bi Amerika mogla da isporuči gas koji bi došao do nas.\n„Mislim da je to potpuno nerealno u ovom trenutku, jer Amerikanci nemaju na raspolaganju te količine gasa koje bi mogle da zadovolje potrebe Evrope, prema tome i nas. S druge strane, ne postoje nikakvi terminali koji bi mogli da prime taj američki gas koji bismo mogli da koristimo. U dogledno vreme, u sledećih 10-15 godina mi možemo da se oslonimo samo na ruski gas“, izričit je Vuletić.\nNa pitanje šta je sa terminalom u Aleksandropulosu u Grčkoj koji se pominjao, on kaže da je to i dalje samo u fazi pominjanja da će da se gradi.\n„Samo je napravljen projekat i ne zna se još koji bi gas mogao da dođe i gde bi mogao da ide dalje. Još nisu nađeni potencijalni kupci koji bi mogli da participiraju u njegovoj gradnji. Svaki gas koji se proizvodi kao tečni naftni gas je skuplji, pogotovo američki gas iz škriljaca. On je najskuplji. Prema tome, nemoguće je upoređivati ga sa cenom gasa koji se transportuje gasovodima“, ističe Vuletić za Sputnjik.\nSve je to apsolutno na dugom štapu i apsolutno je to retorička izjava jednog gosta u poseti srpskoj zajednici, nema dilemu naš sagovornik.\nDakle, Srbija će i dalje, na Grenelovu žalost i gledano iz američke vizure, biti zavisna od ruskih energenata i odluke donositi pod „ruskim pritiskom“, umesto kao nezavisna država, kupujući naftu i gas kod Amerikanaca.\nA kako to Moskva zavrće ruke Srbiji, ali i ostalim evropskim državama koje u najvećoj meri energetsku bezbednost zasnivaju na ruskoj nafti i gasu, najbolje svedoči podatak da su pod sankcijama — Rusi. Evropska unija ih je uvela 2014. upravo nezadovoljna ruskom spoljnom politikom i zbog toga je „nagrađena“ strašnim pritiskom, najpovoljnijom cenom nafte i gasa na svetskom tržištu.\nNepostojeći pritisak SAD davi Evropu\n© Sputnik / Sergej Gunjejev / Uđi u foto-galerijuZa razliku od onog samo Americi vidljivog ruskog pritiska, Evropa se jedva brani od američkog jer su se najrazvijenije zemlje drznule da samostalno odluče o gradnji gasovoda Severni tok 2.\nZa razliku od tog „ruskog pritiska“, od onog nepostojećeg američkog Evropa se jedva brani. Mač američkih sankcija velikom broju firmi iz najrazvijenih zemalja EU, pre svih Nemačke, visi nad glavom zato što su se, kao nezavisne države koje samostalno donose odluke, drznule da grade gasovod „Severni tok 2“ i energetski se obezbede na najpovoljniji način.\nMada Grenelovu poruku iz Milvokija u ovom trenutku isključivo vidi kao predizborni potez, Pavlović ipak upućuje na oprez:\n„Možda ga treba shvatiti ozbiljno i reći da ćemo mi, naravno, kupovati jeftinije energente iz Amerike, kad i ako Amerika obezbedi takvu isporuku. Prema tome, mi ne robujemo nikakvim ruskim interesima. Onog trenutka kada nam Amerika ponudi jeftinije energente od ruskih, mi ćemo, naravno, kupovati te jeftinije.“\nA na pitanje da li je onda Grenelova poruka u stvari vrsta političkog pritiska i kako bismo mi onda mogli da rešimo pitanje snabdevanja energentima bez ruskih u ovom trenutku, sagovornik Sputnjika odgovara — pa to će gospodin Grenel da nam reši.\nPošto on zna da smo mi „pritisnuti“ najnižim cenama energenata iz Rusije, onda on verovatno zna kako će nam i ponuditi jeftinije, kaže Pavlović i ironično dodaje:\n„Što bismo se mi time bavili? Onog trenutka kada gospodin Grenel svoje reči pretoči u jeftiniji tečni naftni gas od gasa koji dobijamo gasovodom, onda ćemo, i on ne treba da se brine zbog toga, sasvim sigurno kupovati taj jeftiniji gas. Mi ćemo vrlo rado prihvatiti taj američki pritisak da kupujemo jeftinije, ali ne i obrnuto. Ne da kupujemo skuplje da bismo dokazali kako nismo pod političkim uticajem Rusije.“\nObe ruke zavrću Nemcima\n© Sputnik / Sergeй Guneev / Uđi u foto-galerijuNa udaru američkih sankcija bi se mogle naći i zemlje kroz koje prolazi balkanski deo Turskog toka, odnosno firme uključene u njegovu gradnju.\nNa udaru američkih sankcija bi se mogle naći i zemlje kroz koje prolazi balkanski deo Turskog toka, odnosno firme uključene u njegovu gradnju.\n„Oni tek obe ruke zavrću Nemcima koji ne smeju da završe ’Severni tok 2‘, tako da su oni u tom svom ludilu dosledni. Ne može se to njima sporiti. Nego smo svi mi drugi u zabludi. I Kina pravi gasovode prema Rusiji i Nemačka pravi gasovode prema Rusiji i Turska pravi gasovod prema Rusiji i zabludela Srbija učestvuje u delu tog gasovoda. I mi, jadni, učestvujemo u toj svetskoj zabludi u tim gasovodima prema Rusiji“, sarkastičan je Pavlović.\nGrenelu, međutim, isto tako ne treba sporiti ni to da se po svaku cenu bori za interese svoje države. To je priznao i u istom razgovoru sa Srbima iz Milvokija, prepričavajući im dogodovštine iz svoje nedavne diplomatske karijere u Nemačkoj.\n„U razgovorima sa nemačkim političarima i kancelarkom Angelom Merkel stalno su potezali pitanje zašto kao ambasador pokušavam da dovedem što više američkih firmi u Nemačku, a ne činim ništa da obezbedim nemačkim firmama da otvore svoje kancelarije i biznise u Americi. Izvinite, to je posao za vašeg ambasadora u SAD, ja sam došao ovde da radim za Ameriku, ne za Nemačku“, odgovarao sam.\nGrenel na potezu\n© AP Photo / Visar KryeziuNa potezu je, ipak, Grenel – da nam saopšti da li Srbija, u skladu sa svojim interesima, ima pravo da donosi odluke kao nezavisna zemlja, bez pritiska.\nIskreno, nema šta. Da li će onda razumeti i kada se za tim povedu i druge države, ili će biti po onoj — Sila Boga ne moli. Odgovor se naslućuje iz nedavnog saopštenja Stejt departmenta i najave sankcija i firmama koje rade na balkanskom delu „Turskog toka“ koji prolazi kroz Srbiju.\nEnergetika je bila nezaobilazna tema i u Vašingtonu prilikom potpisivanja ekonomskog sporazuma, u kome je kratko navedeno da će naša strana „diverzifikovati svoje energetske zalihe“.\nPredsednik Srbije Aleksandar Vučić je saopštio da Srbija nije pristala da se obaveže od koga će kupovati energente.\n„Trebalo je da se obavežemo od koga ćemo i šta da kupujemo, mi na to nismo pristali. Da nam neko kaže da moramo da kupujemo skuplji gas od jeftinijeg, nismo želeli da prihvatimo“, rekao je on tada.\nNa potezu je dakle, ipak, Grenel — da nam saopšti da li Srbija, u skladu sa svojim interesima, ima pravo da donosi odluke kao nezavisna zemlja, bez pritiska.


EU: Neće biti ponovnog uvođenja viza za građane Srbije - News - Turistički svet\nEU: Neće biti ponovnog uvođenja viza za građane Srbije\nNeće biti povratka na vizni režim za građane Srbije, koji će moći i dalje nesmetano da putuju u zemlje EU, istakao je u intervjuu za RTS evropski komesar za unutrašnje poslove i migracije Dimitros Avramopulos.\n- Pozdravljam napore Srbije kako bi postignuti napredak bio održiv, a reforme proizvodile konkretne rezultate. Taj posao mora biti nastavljen. Neosnovani zahtevi za azil državljana Srbije opali su za više od 40 odsto, što je pozitivan znak.\nSrpske vlasti treba da nastave efikasnu primenu sporazuma o readmisiji sa EU i pojačaju ciljanu informativnu kampanju o uslovima i obavezama putovanja bez viza, kao i da intenziviraju istrage na razbijanju mreža organizovanog kriminala - rekao je Avramopulos.\nEvropska komisija se u izveštaju usredsredila na tri ključne oblasti: funkcionisanje sporazuma o readmisiji, borbu protiv organizovanog kriminala i korupcije.


Olmert: Izrael novim naseljima vrijeđa SAD – Minber\npro. 04, 2012 at 11:59 am\nOlmert: Izrael novim naseljima vrijeđa SAD\nadmin 9 godina ago 317 views\nIzrael nije imao razloga da se protivi palestinskom statusu države nečlanice posmatrača, rekao je bivši izraelski premijer Ehud Olmert, koji u srijedu planira saopćiti i to da li će se kandidirati na narednim izborima.\n“Da budem iskren, nisam siguran da je postojao razlog da se (Izrael) suprotstavi zahtjevu Palestinske uprave da se unaprijedi njihov status”, rekao je Olmert u govoru koji je održao u ponedjeljak navečer u New Yorku, prenose agencije.\nOn je pohvalio “nevjerovatnu hrabrost” koju je pokazala američka administracija podržavši Izrael u UN-u prošle sedmice, jer se našla među samo devet zemalja koje su se usprotivile unapređenju palestinskog statusa i dodao da Izrael zbog toga trebao da se zahvali SAD-u.\nOlmert je rekao i to da odluka o najavljivanju novih naselja u osjetljivoj okupiranoj zoni predstavlja gotovo uvredu za SAD, nakon što su podržale Izrael i izjasnile se protiv toga da Palestinci dobiju status države nečlanice.\n“Bio sam potpuno iznenađen… kada je izraelska Vlada narednog jutra odlučila uraditi stvar koja će sigurno uvrijediti zvaničnike u SAD-u”, dodao je bivši izraelski premijer.\nAmeričke i evropske kritike\nVlasti Velike Britanije, Francuske, Španije, Danske i Švedske u ponedjeljak su pozvale izraelske ambasadore kako bi izrazili protest zbog planova gradnje novih kuća za naseljenike.\nRusija i Njemačka su, također, izrazile protivljenje gradnji dodatnih naselja, dok je Bijela kuća objavila saopćenje u kojem se traži „od izraelskog premijera da razmotri svoje jednostrane odluke“.\nMeđutim, izraelska administracija odbacila je talas američkih i evropskih kritika i osuda zbog planova za izgradnju na hiljade novih kuća u naseljima u istočnom Jerusalemu i na Zapadnoj Obali, kazavši kako će nastaviti sa radovima uprkos protivljenju međunarodne zajednice.\nUred premijera Benjamina Netanyahua saopćio je kako će nastaviti sa ispunjavanjem svojih interesa „čak i uz sav međunarodni pritisak“, te kako „neće biti promjene odluke“.\nNa zvaničnom profilu Ministarstva vanjskih poslova Rusije na Twitteru navodi se kako je „izraelska gradnja na Palestinskim teritorijama, okupiranim 1967. godine, nelegalna, bez priznanja i osuđena od strane Rusije i međunarodne zajednice“.\nNovinarka Al Jazeere Charlie Angela, koja se javila iz Londona, navela je kako je britanska Vlada „frustrirana, ne samo veličinom novih naselja, već i vremenom objave planova“.\nFrancuski predsjednik Francois Hollande izjavio je kako je duboko zabrinut zbog mogućih posljedica izraelskog poteza na mirovni proces.\n„Kažem, kao što je to ranije uradio i ministar vanjskih poslova Francuske, da smo veoma posvećeni objavi izraelske Vlade o izgradnji novih kolonija koje čine 3.000 novih kuća, kao i posljedicama koje taj potez može imati na mirovni proces“, kazao je Hollande.\nOdluka za izgradnju u ključnom dijelu istočnog Jerusalema, nazvanom E1, izazvala je oluju diplomatskih protesta od Washingtona do Brisela.\nRiječ je o veoma spornom dijelu Zapadne obale koji se proteže od najistočnijeg dijela aneksiranog istočnog Jerusalema i naselja Maaleh Adumim.\nPalestinci se žestoko protive projektu koji bi okupiranu Zapadnu obalu prepolovio i odvojio je od Jerusalema, što bi kreiranje održive palestinske države učinilo dodatno problematičnim.\nOlmert je novinskoj agenciji AFP rekao i to da je donio odluku vezanu za svoju političku budućnost koju će saopćiti za dva dana.\nBivši lider opozicione partije Kadima u julu je proglašen krivim za korupciju u vrijeme dok je bio ministar trgovine i industrije, zbog čega je u septembru dobio godinu dana uslovne kazne.\nIstovremeno je oslobođen optužbi za davanje mita i lažne naplate izraelskih humanitarnih organizacija.\nJihad Makdisi pobjegao u London\nUN povlači dio osoblja, EU smanjuje rad u Damasku


Faktor | U izgradnju aerodroma Bihać Vlada FBiH je dosad uložila devet od potrebnih 100 miliona KM\nObjavljeno: 21.09.2020. u 21:04\nZavršena je izgradnja testne dionice buduće piste\nIzgradnja Međunarodnog aerodroma u Bihaću je od velikog značaja za Unsko-sanski kanton, ali i cijelu Bosansku krajinu. Aerodrom je višegeneracijski projekat i razvojna šansa za privredu i turizam, na taj način bi dijaspori bila bliža domovina.\n- Aerodrom se finansira iz kapitalnih investicija Vlade FBiH. U periodu od 2017. do 2020. investirano je devet miliona KM. Ukupno za realizaciju projekta je potrebno 100 miliona KM – kaže Emir Hafizović, v. d. sekretara Javnog preduzeća Međunarodni aerodrom Sarajevo.\nPrema njegovim riječima, u proteklom periodu urađen je značajan posao.\nVEZANI TEKST - Đapo uručila okolišnu dozvolu za izgradnju aerodroma u Bihaću\n- Otkupljeno je zemljišta u iznosu od pet miliona KM, a ukupno troškovi za ovu stavku iznose 20 miliona KM. Također, završeno je 300 metara testne dionice buduće piste koja bi ukupno bila duga 2.450 metara. Prošle sedmice dobili smo i okolišnu dozvolu, kao i vodovodnu saglasnost. Predviđeno je da izgradimo 250 metara pristupnog puta. Dobijanje građevinske i urbanističke dozvole ide na nivou FBiH. Revizija projekta je u toku i trebala bi biti gotova za mjesec – ističe Hafizović i dodaje da poslovanje JP Aerodrom Bihać na godišnjem košta 25.000 KM, a finansira ga Grad Bihać.\nProcjene su da bi u najboljem slučaju aerodrom mogao biti završena za dvije, dvije i po godine, pod uvjetom da se prethodno dobije sva potrebna papirologija i osigura novac.\n- I kada se završe te faze, dolazimo do procesa javnih nabavki. S obzirom na vrstu objekta, bit će potrebno angažovati više kompanija različitih profila. Znate kako to ide kod nas, raspiše se tender, izabere se najpovoljniji ponuđač, pa onda u pravilu uslijede žalbe drugih kompanija… Sve to može trajati i do godinu. No, važnije od toga je to da je do sada uloženo tek deset posto sredstava. Ovom dinamikom aerodrom bi bio izgrađen za tridesetak godina, a pitanje je hoće li tada uopće biti potreban – smatra Hafizović.\nVlada FBiH projekt aerodroma uvrstila je među svoje kapitalne investicije za period 2020-2022. godina. Možda bi se za ubrzanje radova trebalo okrenuti i stranim investitorima.\nAerodrom BihaćVlada FBiH


Preko Drine: Vic o poskupljenju goriva\nVic o poskupljenju goriva\nPredsjednik Republike rekao je da eventualno povećanje akciza na gorivo neće našteti nikome jer Vlada već pomaže poljoprivrednicima kroz regresiranu naftu a da je cijena goriva u Republici Srpskoj ionako najniža u regionu.\nPredsjednik Republike rekao je da gotovo 50 odsto goriva koje se proda na pumpama u Republici Srpskoj bude prodato vozačima u tranzitu odnosno onima koji ne žive u Republici Srpskoj pa će valjda na taj način eventualno poskupljenje goriva udariti na manji broj ljudi.\nNavodno su neki ljudi izračunali koliko goriva kupuju u Republici Srpskoj vozači iz Srpske a koliko oni tranzitni pa se došlo do pomenutih pedeset odsto.\nNiko nije pojasnio da li ova gore statistika pokazuje da baš mnogo kupuju goriva u Srpskoj oni koji prolaze kroz RS (što znači da je baš mnogo prolazaka) ili baš malo kupuju goriva ovi što žive u RS jer im je možda i ovo najjeftinije u regionu preskupo.\nDanas sam jednom kolegi rekao da baš ni za milion dolara ne bih bio u koži aktuelnog predsjednika Republike.\nОбјавио Vladimir Kovacevic у 21:17\nUstavni sud ruši zgradu Integre Inženjering\nUpornost u odbijanju odgovora na pitanje\nHaos u Makedoniji, teško povrijedjena dva novinara...\nRTRS pitanja bez odgovora\nPorez, gorivo pa litra krvi\nMihajlović nevin u zatvoru, niko nije odgovarao zb...\nSistem protiv Mihajlovića\nZoran Talić osnovao Poligraf\nOd Banja Luke MUP-u novi poklon\nPogubnost demokratije kod Srba\nPismo Dom penzionera


Laguna - Dušan Krtolica - Knjige o kojima se priča\nDušan Krtolica ima petnaest godina. Rođen je 25. juna 2002. godine u Beogradu. Od svoje četvrte godine pohađa školu slikanja i crtanja kod akademskog slikara Zorana Čalije, gde stiče svoja prva znanja. Kada na Google ukucate njegovo ime i prezime, pojaviće se desetine stranica na mnogim jezicima sa njegovim radovima. O njemu je pisao čuveni Huffington Post, posvetivši mu poveći članak, a mnogi svetski mediji preneli su da se pojavio novi Direr u Srbiji. U poslednjih nekoliko godina snimljeno je više TV priloga gde je on bio gost, a RTS je snimio emisiju u okviru serijala „Mladi talenti Srbije“ posvećenu upravo njemu. Dušan Krtolica je do sada imao šest samostalnih izložbi u Srbiji i mnogo poziva za izlaganje od Amerike do Australije. Radovi su mu objavljeni u preko 250 umetničkih grupa u svetu. Na poziv iz Hong Konga, našao se među deset najperspektivnijih mladih umetnika iz celog sveta, čiji su radovi oslikani na vozilima koja kao pokretne galerije kruže ulicama ovog grada u cilju približavanja umetnosti građanima. Kao plod njegove velike ljubavi prema prirodi nastala je i ova enciklopedija, za koju je sam napisao tekst i nacrtao ilustracije sa četrnaest godina.\nDušan Krtolica ima petnaest godina i samo je naizgled isti kao i ostali njegovi vršnjaci. Rođen je 25. juna 2002. godine u Beogradu i poseduje redak i gotovo neverovatan slikarski dar. Od svoje četvrt...\nDušan Krtolica je jedan od najperspektivnijih mladih umetnika, ne samo u Srbiji, nego i u svetu. Svojim ogromnim talentom i radom zadivio je sve likovne znalce od Vijetnama i Kambodže preko Austr...\n„Enciklopedija praistorijskih životinja“ Dušana Krtolice\nPetnaestogodišnji Dušan Krtolica od ranog detinjstva fasciniran je životinjskim svetom, posebno onim koji više ne postoji. Počeo je da crta u drugoj godini i, pre nego što je počeo da čita, poželeo da...\nNagrade ULUPUDS-a za Gajića i Krtolicu\nŽiri Udruženja likovnih umetnika primenjene umetnosti i dizajnera Srbije (ULUPUDS) dodelio je tradicionalne nagrade na Sajmu knjiga u Beogradu, nakon što je pregledao i pročitao oko stotinu novih nasl...\nPočetak nove školske godine predstavlja nove izazove i za đake i za roditelje. Kako bi najmlađe čitaoce pripremili za predstojeći period i ulepšali im školske dane izdavačka kuća Laguna i knjižarski l...\n„Enciklopedija praistorijskih životinja“ Dušana Krtolice u prodaji od 29. avgusta\n„Enciklopedija praistorijskih životinja“ je nesvakidašnji priručnik koji je napisao i maestralno ilustrovao četrnaestogodišnji osnovac Dušan Krtolica. Ta zapanjujuća činjenica govori ne samo da je reč...


most : Južne vesti\nNakon višegodišnjeg "krpljenja" raspisan tender za novi drveni most u niškoj Tvrđavi\n10:42, 24. 12. 2021.\nDirekcija za izgradnju konačno je raspisala tender za izgradnju novog drvenog mosta u niškoj Tvrđavi, koja je najavljena pre više od dve godine. Građani su se više puta žalili da je most labav i nebezbedan, a nadležne pozivali da taj problem reše i porukom “renoviraj me” koju su letos ispisali na mostu.\nNaložena sanacija mostova u Medveđi oštećenih zbog poplava\n12:47, 6. 2. 2021.\nDa se po hitnom postupku poprave mostovi na teritoriji opštine kako bi bili bezbedni za upotrebu, odlučeno je na jučerašnjoj sednici Štaba za vanredne situacije u Medveđi. Zbog vremenskih nepogoda u prošlim mesecima teška oštećenja javila su se na ukupno 6 mostova.\nU okolini Leskovca obrušen most, iz Direkcije najavljuju rekonstrukciju kada se voda povuče\n13:40, 1. 2. 2021.\nZbog velikih padavina jedan deo mosta u koji vodi do leskovačkih sela Svirce, Gornje Stopanje i Turekovac, ali i dve fabrike, obrušio se i trenutno je zatvoren za saobraćaj. Kako kaže direktor JP Direkcija i izgradnja Novica Nikolić trenutno se vrši procena štete i sanacija će početi kada se voda bude malo povukla. Do tada će meštani ovih sela i radnici fabrika morati da potraže alternativne pravce.\nJoš jedna saobraćajka u Prokuplju - vozača ograda mosta spasila da ne sleti u Toplicu\n20:27, 13. 9. 2020.\nStotinak metara od centra Prokuplja, na mostu preko reke Toplice koji vodi od centra ka autobuskoj i železničkoj stanici, vozač "pežoa" iz za sada nepoznatog razloga izgubio je kontrolu i udario u zaštitnu ogradu. Povređenih nema, a samo zahvaljujući sreći ograda je uspela da zadrži automobil da sa visine od 5-6 metara ne upadne u reku Toplicu.\nVoda odnela mali most u surduličkom selu Jelašnica, Tončev optužuje meštane\n16:54, 11. 3. 2020.\nDeo puta i maleni most u surduličkom selu Jelašnica, nakon kiše koja je padala za vikend, odnela je voda, a meštani optužuju lokalnu samoupravu da je prilikom sanacije seoskih puteva i mosta štedela na materijalu. Novica Tončev, predsednik Skupštine, kaže da nije u pitanju most, već samo cevi za propust,a da su meštani sami krivi što ne čiste grane i bacaju otpad u reku.\nObnova Tvrđavskog mosta u Nišu u roku od dve godine\n14:03, 18. 11. 2019.\nRadovi na rekonstrukciji mosta koji spaja Trg kralja Milana i nišku Tvrđavu trebalo bi da počnu naredne godine, kada Direkcija za izgradnju na tenderu izabere građevinsku firmu. Procenjena vrednost radova je, prema planu javnih nabavki Direkcije, 50 miliona dinara.


Komunikacije -- Data și ora publicării: 19.07.2021 20:47:21\nBH-TELECOM-BEENIUS / BH Telecom potpisao ugovor sa slovenačkim Beeniusom\nSARAJEVO (MEDIA EXPRES) / 15. jul 2021. / Bosansko-hercegovački BH Telecom potpisao je petogodišnji sporazum o saradnji sa slovenačkom kompanijom Beenius.\nKako navode iz Beeniusa, BH Telecom je objavio međunarodni tender tražeći nova i ažurirana rešenja za svoje IPTV i OTT usluge. Beenius se prijavio na tender sa svojom interaktivnom TV platformom za Android TV i novim funkcionalnostima. Cilj je bio isporučiti i integrisati moderne TV platforme kako bi razvili trenutni ekosistem koji će im služiti narednih pet godina.\nBeenius je na tenderu pobedio sa interaktivnom TV platformom koja podržava napredne funkcije poput ciljanog TV oglašavanja i otiska prsta. Platforma omogućava ponovnu upotrebu trenutnog ekosistema IPTV licenci, što je značajno koristilo ostalim podnosiocima zahteva.\nEkosistem koji je ponudio Beenius obuhvatao je saradnju drugih partnera s dodatnom vrednošću kao što su Verimatrix, Edgeware i Harmonic. Beenius je na projektu izveo integraciju medijskih sistema i omogućio uspešnu implementaciju Verimatrixovog VCAS Ultra V4.3, Edgeware-ovog CDN-a zajedno s novim sistemom upravljanja i Harmonikov mozaik i sistem za umetanje oglasa.\nBH Telecom se odlučio za navedene partnere zbog njihovih robusnih tehnologija i predintegracije koju Beenius već ima.\n- Velika je privilegija raditi sa operatorom kao što je BH Telecom, koji je lider na polju telekomunikacija u jugoistočnoj Evropi. Beenius je prihvatio sve izazove koje je BH Telecom uveo i naporno radio kako bi zadovoljio zahteve svojih gledalaca. Radujemo se svim projektima koji nas čekaju u budućnosti – rekao je Filip Remškar, izvršni direktor Beeniusa.


Boravak u parku vas čini sretnijim i zadovoljnijim – Kakanj-X\nNa 22 ožu, 2019 216\nStudija koja je sprovedena upućuje na to da gradski parkovi korisnicima omogućavaju da “urone” u prirodu, što donosi značajne fizičke i mentalne prednosti, poput smanjenja stresa i oporavka od mentalnog umora. Rezultati istraživanja naučnika sa američkog Univerziteta Alabama u Birminghemu objavljeni su u časopisu International Journal of Environmental Health Research.\n“Posjetioci parka obuhvaćeni istraživanjem izjavili su da se poslije boravka u prirodi mnogo bolje osjećaju i fizički i mentalno”, rekao je vođa studije dr Hon K. Juen, dodavši da su on i njegove kolege ustanovili da nivo tjelesne aktivnosti učesnika istraživanja nije bio povezan sa poboljšanjem emocionalne dobrobiti. To znači da i osobe koje nisu u stanju da se bave ni najblažim oblikom rekreacije zbog starije životne dobi ili invaliditeta imaju veliku korist od boravka u gradskim parkovima, pišu “Novosti.rs“.\nOvo istraživanje navelo je naučnike na zaključak da zelene površine u urbanim sredinama podstiču emocionalnu dobrobit i da je u gradovima potrebno napraviti još više parkova i zelenih površina.\nLoše je to što gradske vlasti i investitori sve češće zelene površine u urbanim sredinama zamjenjuju stambenim i poslovnim zgradama.


Toni Parker povređen u tuči Krisa Brauna i Drejka\nProfesionalni košarkaš Toni Parker rekao je da je zadobio oštećenje očne mrežice tokom tuče koja je izbila u jednom noćnom klubu u Njujorku između dvojice muzičara Krisa Brauna i Drejka.\n''Bio sam sa mojim prijateljem Krisom Braunom u klubu i ja i neki moji prijatelji dobili smo par udaraca, tako da ću morati da propustim neke utakmice, jer ništa ne mogu da radim nedelju dana'', rekao je Parker, koji je bio u braku sa glumicom Evom Longorijom.\nOn je dodao da je nakon udaraca sa njim bilo sve u redu, ali da mu se stanje pogoršalo i da je u avionu počeo da oseća jak bol, pa je odmah po sletanju otišao u hitnu pomoć.\nPolicija je saopštila da su Braun, njegov telohranitelj i devojka koja je bila sa njima su samo neki od ljudi koji su povređeni u tuči flašama u četvrtak ujutro.\nTuča između dva muzičara nastala je navodno kada je Drejk poslao Braunu flašu šampanjca sa porukom ''bio sam sa ljubavlju tvog života, pomiri se sa tim'', a time mislio na popularnu pevačicu Rijanu.


ALUMIL Holistička rješenja za hotelske komplekse izložbi XENIA\nHolistička rješenja za hotelske komplekse kompanije ALUMIL na izložbi XENIA\ndec. 19, 2019, 11:01 a.m. by Αναστασία Σταμέλου\nIzložba XENIA, specijalizovana za turističku industriju - jedna od najvećih ove vrste u jugoistočnoj Evropi, održana je između 23. i 25. novembra uz prisustvo više od 32.000 posjetilaca, uglavnom profesionalaca iz turističke industrije i arhitekata koji su zainteresovani za hotelske projekte. Posjetioci su imali priliku da se upoznaju sa novim trendovima u turističkom sektoru i obiđu ukupan izložbeni prostor površine od 12.500 m².\nALUMIL, kao vodeća kompanija u proizvodnji arhitektonskih aluminijumskih sistema, istakao se bogatim proizvodnim portfolijem, pokrivajući sve potrebe, bilo da se radi o hotelima, restoranima ili drugim poslovima vezanim za turizam. Kroz svoje međunarodno iskustvo i prisustvom u više od 60 zemalja, uvek fokusiranim na inovacije, ALUMIL je lansirao napredna rješenja koja su oduševila sve posjetioce.\nTrend arhitekture minimalnog dizajna, održavajući istovremeno visoke performanse u pogledu toplotne izolacije, vodonepropustljivosti i propustljivosti vazduha, u potpunosti je izražen sa dva napredna klizna sistema kompanije a to su SMARTIA M630 PHOS i SMARTIA S560. Prvi, SMARTIA M630 PHOS, novi je minimalni ALUMIL klizni sistem koji kombinuje odličan dizajn sa međunarodnim patentima. Sa druge strane, SMARTIA S560, izuzetno napredan podizno-klizni sistem, nedavno je poboljšan novim inovativnim karakteristikama, poput jednostavne klizne verzije, uskog preklopnog profila, niskog praga i novih specijalnih komarnika za ugaone tipologije.\nPored toga, naša široka ponuda proizvoda za spoljašnji prostor - eksterijer, privukla je veliku pažnju. Izvrsne bioklimatske pergole SMARTIA PG160P Santorini i SMARTIA PG120P Mikonos privukle su pažnju svih posjetilaca zahvaljujući svom izvanrednom dizajnu i robusnosti, kombinujući savršeno visoku tehnologiju sa automatizacijom i performansama. U isto vrijeme, novi inovativni sistemi ograda sa opcijom aluminijumskih ili Woodee lamela, impresionirali su posjetioce jer ne zahtijevaju nikakvo održavanje a nude visoku estetiku.\nNa kraju, pokušavajući da ukaže na prirodnost i "toplinu" drveta, ALUMIL je predstavio Woodalux, novi inovativni kompozitni materijal. Prije svega, visoka čvrstoća aluminijuma spolja je pokrivena posebnim sintetičkim drvetom, pružajući estetiku prirodnog drveta, atribut koji je svakoga impresionirao. Woodalux ima širok spektar primjena, kao što su klading (zidne obloge), fasade, sjenčenja, lamele za pergole, ograde i slično.\nŠirok spektar naših visokokvalitetnih rješenja znatno olakšava realizovanje jednog hotelskog projekta pružanjem višestrukih potreba na pouzdan i efikasan način. Visoka tehnologija, robusnost, izdržljivost i održavanje koje, može se reći da gotovo i nije potrebno, čine ALUMIL-ove proizvode najboljim izborom za hotele.


RTCG - Radio Televizija Crne Gore - Nacionalni javni servis :: Ekonomija :: Pljevlja: Do 179 eura prima 1.807 penzionera\n[ M.L.B./Dan ]\n11. 03. 2022. 07:19 >> 07:20 3\nPljevlja: Do 179 eura prima 1.807 penzionera\nVećina pljevaljskih penzionera, na kraju prošle godine, primala je penziju manju od iznosa prosječne penzije na državnom nivou.\nNaime, od 6.630 penzionera u Pljevljima njih 3.847 ima mjesečna primanja od 292,91 euro. Posebno je loša situacija kada su u pitanju penzioneri sa najnižom penzijom od svega 147 eura,a pomenuti iznos prima čak 930 pripadnika trećeg doba. S druge strane svega 748 penzionera ima penziju u iznosu od 500 do 1.000 eura, a njih šest mjesečno prima preko hiljadu eura, piše Dan.\n"Pored 930 penzionera sa penzijom od 147 eura, njih 877 ima penziju u iznosu od 147 do 179 eura", kazao je za "Dan" predsjednik pljevaljskog Udruženja penzionera Vukadin Damjanović uz napomenu da su penzioneri sa penzijama od 179 eura, i nižim, u znatno teškom položaju.\nDamjanović napominje da se radi o podacima sa kraja prošle godine, te da ni u ovoj godini nije došlo do nekih većih promjena.\n"Penziju od 179 do 292 eura prima čak 2.040 penzionera u Pljevljima, tako da ukupno imamo 3.847 penzionera sa penzijom manjom od 292 eura, koliko iznosi državni prosjek penzija", naglašava Damjanović i poručuje da penziju u iznosu od 292 do 500 eura prima 1.871 penzioner u Pljevljima.\nPored niskih penzija, pljevaljski penzioneri suočeni su sa problemom nerješenog stambenog pitanja.\nZgrada, sa stanovima za penzionere, čija je gradnja najavljena 2018. godine još nije ni počela da se gradi, a radovi nijesu odmakli dalje od zemljanih radova za pripremu izlivanja temelja.\nU Udruženju penzionera ne znaju ni kada će biti početi radovi na izgradnji stambene zgrade u kojoj bi bar 20 pripadnika trećeg doba mogo dobiti stan.\n"Nemamo tačan podatak o broju penzionera koji nijesu riješili stambeno pitanje, ali se pretpostavlja da ih ima više od 100", kaže Damjanović i dodaje da Udruženje pezionera pokušava na razne načine da pomogne članovima koji su u teškoj socio-ekonomskoj situaciji.\nU Pljevljima se posljednjih godina posebno uvećao broj penzionera koji primaju penzije sa najnižim iznosom.\nTako je prije dvije godine bio 591 penzioner sa penziom od 125 eura, koliko je tada iznosila najniža penzija u Crnoj Gori, a već u avgustu prošle godine bilo je oko 930 penzionera sa penzijom od 147 eura.\nUvećanje broja penzionera sa najnižom penzijom vezuje se za odlazak u penziju nekadašnjih radnika čija su preduzeća propala tokom procesa privatizacije. Među tim penzionerima se nalaze bivši radnnici "Prevoza Pljevlja", "Građevinara", fabrike "Prvi decembar", kao i tekstilne industrije.\nPenzioneri najavili protest zbog niskih penzija


Bukvarević razgovarao s predstavnicima boračke koordinacije iz Konjica\nFederalni ministar za pitanja boraca i invalida odbrambeno-oslobodilačkog rata Salko Bukvarević održao je danas u sjedištu Ministarstva sastanak sa delegacijom Koordinacije boračkih udruženja iz Konjica.\nRazgovarano je o dvije teme - zapošljavanju branioca i članova njihovih porodica i podršci radu Fondacije za pružanje pravne pomoći braniocima i članovima njihovih porodica.\nPored delegacije iz Konjica, sastanku su prisustvovali i predsjednik kluba Bošnjaka pri Domu naroda Parlamenta Federacije BiH Osman Ćatić, savjetnik premijera FBiH general Fikret Prevljak i komandant Nezim Halilović Muderiz, te predstavnici Koordinacije boračkih udruženja ARBiH Šerif Patković, Esad Delić, Sabahudin Ramić i Almin Škrijelj.\nMinistar Bukvarević je upoznao prisutne o projektima zapošljavanja putem boračkih zadruga i putem projekata zapošljavanja djece šehida i poginulih boraca, koji se realizuju zajedno sa Federalnim zavodom za zapošljavanje.\nJoš jednom je naglašeno da su projekti zapošljavanja glavni prioritet u pružanju pomoći braniocima i članovima njihovih porodica.\nKao pozitivan primjer, istaknuta je firma „Igman“ iz Konjica, koja je u 2017. godini zaposlila više od 90 članova porodica šehida i drugih boračkih kategorija.\nVeliku ulogu u tome je imala Jedinstvena organizacija boraca Konjic, koji su na terenu proveli aktivnosti prikupljanja podataka i predlaganja kandidata za zapošljavanje.\nPokrenuta je i inicijativa da se u Zakonu o pravima branilaca i članova njihovih porodica, definišu kaznene odredbe za one poslodavce koji ne daju prednost prilikom zapošljavanja braniocima i članovima njihovih porodica.\nTakođer, na sastanku je data apsolutna podrška radu Fondacije za pružanje pravne pomoći braniocima i članovima njihovih porodica u sistematskom rješavanju ovih pitanja i još jednom je upućen poziv svim institucijama da pomognu rad ove fondacije, saopćeno je iz Kabineta ministra Bukvarevića.\njob branilaca konjica,\nnezim halilović muderris,\nLast modified on Tuesday, 12 December 2017 11:09\nSISTEMI VRIJEDNOSTI U KOJIMA NA VRHU NIJE ODGOVORAN ČOVJEK PROMAŠAJ SU: Kako je Nermin Nikšić, bivši premijer Vlade FBIH podigao na noge preduzeće „Igman“ iz Konjica?\nKONJIC / NAJAVA: Djeco i roditelji, dobrodošli na novogodišnji „Karneval dječijih osmijeha 2017“!\nKONJIC / OSMAN ĆATIĆ: Hvala sugrađanima koji su glasali za SDA\nViše od 500 ljudi se uključilo u program volontiranja za SDA


Privatna srednja ekonomska škola, Sveti Arhangel Novi Sad\nČini se da gotovo svako ko ima bilo koje zvanje ekonomske struke vrlo lako može u današnje vreme da nađe zaposlenje, tako da uopšte ne treba da čudi što je smer ekonomski tehničar, koji primarno srednja škola “Sveti Arhangel” u Novom Sadu ima u ponudi, zapravo jedan od najčešće traženih. A tim pre, što naša institucija svim zainteresovanim kandidatima nudi ne samo redovno školovanje, već i mogućnost da se odluče za vanredno školovanje, to jest da kroz postupak prekvalifikacije i dokvalifikacije ili promene zanimanje koje su stekli ili da steknu zvanje višeg nivoa.\nNajpre je važno da naglasimo da svako ko je zainteresovan za ma koje zanimanje iz ove struke ima mogućnost da se opredeli za jednu od navedenih opcija, te naglašavamo da je prijava za one učenike koji su se odlučili za redovno školovanje otvorena sve do 31. avgusta i to za narednu školsku godinu, dok je u toku cele godine otvorena mogućnost za prijavu, kada je u pitanju vanredno školovanje, to jest dokvalifikacija ili prekvalifikacija.\nTakođe je naročito bitno i da svi zainteresovani kandidati znaju da srednja škola “Sveti Arhangel”, Novi Sad ostvaruje uspešnu saradnju sa brojnim ekonomskim školama širom naše zemlje, tako da apsolutno svako ima mogućnost da izvrši konsultacije za mnogobrojne obrazovne profile, a koje ove škole imaju u svom redvnom programu. Tako da kandidati, osim što mogu da steknu diplomu za zvanje ekonomski tehničar, isto tako imaju mogućnosti i da se školuju za zanimanje finansijski tehničar, odnosno službenik u bankarstvu i osiguranju, te je otvorena mogućnost i za sticanje zvanja finansijskog tehničara, dok ekonomska škola ima i mnoge druge smerove. A to ustvari znači da svi zainteresovani kandidati imaju mogućnost i da steknu zvanje finansijski administrator, te je otvorena mogućnost i za sticanje zvanja komercijaliste, odnosno terenskog komercijaliste. Svakako, za bilo koje zanimanje da kandidati žele da steknu diplomu u oblasti ekonomije, sa sigurnošću tvrdimo da će im naša institucija to omogućiti.\nNaša je obaveza da pomenemo i to da su u nastavnom programu, a koji poštuje ne samo naša škola, nego i sve ekonomske u celoj zemlji, zastupljeni i stručni, ali i opšteobrazovni predmeti, te je najpre fokus završnih godina, a bez obzira da li je u pitanju zvanje trećeg ili četvrtog stepena, odnosno specijalizacija, stavljen na praksu. Zahvaljujući činjenici da srednja škola “Sveti Arhangel”, u Novom Sadu ima, takođe i uspešnu saradnju sa brojnim pravnim licima širom naše zemlje, to će svi kandidati imati prilike da praktičan deo nastave pohađaju u takvim institucijama, čime će oni steći praksu koja može da se tretira kao vrlo kvalitetna, budući da su u pitanju one institucije koje su dokazano dobre u svom poslu.\nTakođe bi trebalo da znate i da postoji pravno validno rešenje zavedeno pod brojem 205/2016, koje je izdato od strane Privrednog suda, 09.11.2016. godine i kojim je upravo naša institucija u ovom gradu ovlašćena za obavljanje svih programa koji su precizno navedeni, tako da će svako po završetku odabranog tipa nastave u okviru određenog profila da stekne pravno validnu diplomu. A samim tim što je u pitanju dokument koji je, sa zakonskog stanovišta apsolutno ispravan, to znači da kandidati imaju mogućnost ne samo da ga upišu u radni dosije, već isto tako mogu i da ga prilože prilikom upisivanja na bilo koju višu školu ili fakultet, a koji oni lično odaberu, ukoliko žele da nastave školovanje.\nInače, od opšteobrazovnih predmeta su zastupljena ona četiri obavezna, kao i u svim ostalim srednjim školama, a što se odnosi kako na srpski jezik i književnost, odnosno strani jezik, tako i na matematiku i fizičko vaspitanje. A tu su svakako i predmeti istorija, ekologija i hemija, zatim sociologija, te računarstvo i informatika. U principu, opšteobrazovni predmeti variraju od smera do smera, a to isto se odnosi i na stručne predmete, pa tako na primer za smer ekonomski tehničar se podrazumeva izučavanje osnova ekonomije, računovodstva i poslovne ekonomije, ali i savremene poslovne korespondencije. U redovnom nastavnom programu, koga se i srednja škola “Sveti Arhangel”, Novi Sad pridržava su i predmeti monetarna ekonomija i bankarstvo, odnosno statistika, marketing i ekonomska geografija, a zatim i komercijalno poznavanje robe, poslovna informatika i poslovna ekonomija. Sa druge strane, smer finansijski tehničar podrazumeva od stručnih predmeta svakako poslovnu informatiku, potom osnove ekonomije i poslovnu ekonomiju, kao i statistiku i pravo, te je takođe zastupljeno i računovodstvo i savremena poslovna korespondencija, a zatim i poslovne finansije. Predmeti javne finansije i finansijsko poslovanje, te ekonomska geografija su isto tako zastupljeni u nastavnom programu za ovaj obrazovni profil, a tu je i devizno i carinsko poslovanje, kao i predmeti osiguranje, finansijsko i bankarsko poslovanje. Sasvim jasno, opšteobrazovni predmeti su manje - više slični, ali ima i onih posebno usko stručnih za konkretne obrazovne profile, tako da će svaki zainteresovani kandidat od strane naše škole da dobije jasan nastavni program i biće obavešten o predmetima koji se izučavaju u okviru nastave za konkretno zanimanje. Isto kako se podrazumeva i da za vreme sve tri ili četiri godine, a u zavisnosti od izbora pojedinačnog kandidata vezano za obrazovni profil, on ima obavezu da pohađa nastavu i iz obaveznog izbornog predmeta, a što je u ovom slučaju ili verska nastava ili građansko vaspitanje.\nSvakako naglašavamo i to da srednja škola “Sveti Arhangel”, u Novom Sadu u ponudi ima najpre redovno školovanje i to za smer ekonomski tehničar, a takođe postoji mogućnost i da svako ko je zainteresovan odabere vanredno školovanje za bilo koji drugi smer iz ekonomske struke.\nEkonomska škola nudi i mogućnost prekvalifikacije, što znači da neko ko je stekao diplomu za zanimanje trećeg ili četvrtog stepena u okviru bilo koje oblasti, ima mogućnost da se prekvalifikuje za neko drugo zanimanje, a koje je u istom rangu i spada u ekonomsku struku. Takođe postoji mogućnost i da svako ko je zainteresovan, a pritom ispunjava određene uslove, pristupi dokvalifikaciji, a koja je namenjena onim osobama koje imaju zvanje određenog nivoa, te koje žele da ga na najlakši mogući način unaprede, to jest da steknu zvanje četvrtog ili petog stepena.\nVrlo je važno i da svi kandidati koje zanima ekonomska škola budu upoznati sa činjenicom da srednja škola “Sveti Arhangel”, Novi Sad u potpunosti poštuje sve odredbe koje navodi Ministarstvo prosvete, nauke i tehnološkog razvoja, te da se svakako pridržava nastavnog programa.\nProfili - Privatna srednja ekonomska škola\nNakon što kandidat bude stekao diplomu za zanimanje trgovinski tehničar, a budući da se radi o kvalifikaciji četvrtog stepena, on apsolutno ima pravo da iza...\nTrajanje školovanja je 4 godine i po položenoj maturi, stiče se zvanje - Ekonomski tehničar. Učenici se osposobljavaju za rad u raznim kompanijama, bankama...


Princ se suočio s gnevom: Prvi protest Arapa protiv saudijskog prestolonaslednika - Sputnjik Srbija\n20:34 27.11.2018 Preuzmite kraći link\nPrinc se u Tunisu suočava sa nečim što ne viđa često — gnevom javnosti, navodi AP.\nNekoliko sati uoči njegovog dolaska, više od dvesta demonstranata osudilo je njegovu posetu, drugog dana protesta u tuniškoj prestonici, u trenutku kada je međunarodna zajednica zabrinuta zbog ubistva Hašogija.\nUzvici „Tunis nije na prodaju“ odjekivali su glavnom avenijom Tunisa na današnjem skupu aktivista, pri čemu su neki palili saudijsku zastavu, dok su drugi mahali testerama, prenosi američka agencija.\nNa sedištu sindikata tuniških novinara okačen je transparent sa likom princa, koji je prikazan sa testerom kojom se režu kosti.\nOčekuje se da će princ diskretno provesti nekoliko sati u Tunisu, gde će se sastati sa predsednikom u njegovoj rezidenciji na periferiji prestonice, navodi američka agencija.\nKabinet tuniškog predsednika saopštio je da ta zemlja osuđuje ubistvo Hašogija i želi punu istragu o tome, ali da ne želi da se to pitanje koristi za destabilizovanje Saudijske Arabije, preneo je Tanjug.\nNa turneji izvan zemlje prvi put otkako je Hašogi ubijen, saudijski princ prestolonaslednik obilazi arapske saveznike pre nego što će, kasnije ove nedelje, prisustvovati samitu G20 u Argentini.\nSalman bin Mohamed Al Saud, Tunis


Odbojkašice Srbije ovjerile plasman u četvrtfinale - Trebevic.net\nOdbojkašice Srbije posle poraza od selekcije SAD nastavile su pravim putem kojem su išle i na početku olimpijskog turnira.\nPosle maksimalnih pobjeda nad Italijom i Portorikom, u četvrtoj rundi takmičenja u grupi u B na Olimpijskom igrama savladana je i Kina sa 3:0 (25:19, 25:19, 25:22) i ovjeren plasman u četvrtfinale.\nSrbija je u borbi za drugo mjesto u grupi bila mnogo ubjedljivija od rivala, koji je u prva tri kola u Riju ostvario identičan učinak 2-1.\nIzabranice selektora Zorana Terzića bile su te koje su imale incijativu na meču, izuzev početka drugog seta, kada su Kineskinje jedino kontrolisale situaciju na terenu, ali ne dugo.\nSrpski tim odlično je funkcionisao, a sjajne role odigrale su Tijana Bošković sa 23 poena (naročito u prvom setu, kada je igrala “simultanku”) i Brankica Mihajlović koja je upisala 19 poena, a sve pod vođstvom iskusnije Maje Ognjenović.\nSrbija sada ima skor 3-1 i nalazi se iza vodeće selekcije SAD, jedine neporažene u grupi B. U toku noći Amerikanke u četvrtom kolu igraju sa Italijom, dok se Holandija sastaje sa Portorikom.\nPosljednji meč u grupi Srbija će odigrati u nedelju, opet od 14.30 časova, a rival za drugu poziciju u grupi će joj biti Holandija (dosadašnji učinak 2-1).


"DOŠLA SAM NA SMENU I ZATEKLA PACIJENTKINJU KOJA NIJE DISALA": Poslednji detalji o smrti žene u privatnoj ordinaciji (INFO) | DNEVNE\n“DOŠLA SAM NA SMENU I ZATEKLA PACIJENTKINJU KOJA NIJE DISALA”: Poslednji detalji o smrti žene u privatnoj ordinaciji (INFO)\nDušanka Banjac primljena je u ordinaciju na unapred zakazan pregled u utorak u tri sata posle podne, a smrt je konstatovana sat vremena kasnije\nDušanka Banjac (72) iz Sremčice preminula je juče u privatnoj ordinaciji “Dr Nestorov” tokom kolonoskopije pod opštom anestezijom.\nKako smo saznali ova ordinacija nije imala neophodne dozvole ni za gastro-preglede ni za tretmane pod opštom anestezijom.\nPrema našim informacijama, Dušanka Banjac je podvrgnuta opštoj anesteziji iz koje se nije probudila! Prema informacijama do kojih smo došli, ova ordinacija uopšte nije imala zakonsko rešenje kojim bi im bilo dozvoljeno da pacijente podvrgavaju tretmanima pod opštom anestezijom.\nKako saznajemo jedna od doktorki policiji je rekla da je nakon što je došla na smenu videla pacijentkinju koja leži i ne daje znake života i koja je na licu imala masku za kiseonik.\nO tragičnom slučaju obavešteno je i Ministarstvo zdravlja, koje je, kako su nam rekli, uputilo inspekciju na teren kako bi se utvrdile okolnosti pod kojima je došlo do nesrećnog događaja. Nešto kasnije stiglo je i obaveštenje da je Ministarstvo izdalo rešenje o zabrani rada ovoj ordinaciji.\n“Zabranjuje se rad ordinaciji opšte medicine zbog obavljanja delatnosti izvan registrovane, zbog oglašavanja metoda i postupaka suprotno Zakonu o zdravstvenoj zaštiti i obavljanja delatnosti suprotno Zakonu o zdravstvnoj zaštiti”, navodi se u rešenju uz dodatak da je rok za postupanje “odmah”.\nKako nezvanično sazanjemo, ordinacija “Dr Nestorov” funkcioniše kao opšta i specijalistička ordinacija u kojoj se vrše pregledi, ali ne i zahtevi poput kolonoskopije.\nSagovornik “Blica” iz istrage kaže da ne samo da nije bilo dozvoljeno da rade zahvat pod opštom anestezijom, već nisu imali neophodne dozvole ni za gastro-preglede.\n“Otišla si i nismo se pozdravili. Želim samo da ti kažem da mi je žao”: Ovo je pismo mojoj voljenoj drugarici koja nas je prerano napustila (INFO)\nIstraga će utvrditi i po kojem osnovu su angažovani lekari u “Dr Nestorov”.\nRedakcija “Blica” pokušala je da stupi u kontakt sa direktorom ordinacije, ali su nas zaposleni uputili na njihovog advokata Bojana Ječmenicu, koji je nakon konsultacije sa direktorom kazao da su “sve zakonske procedure pre i posle tretmana ispoštovane”. Porodica nesrećne Dušanke Banjac ni juče ni danas nije želela ništa da komentariše.\n– Nećemo govoriti ništa dok se ne završe obdukcija i potom istraga – poručili su nam kratko. Kako saznajemo, policija je juče saslušala lekare u klinici.


Novinarka Nedeljnika pobednica Siemens Press Award takmičenja u Srbiji | Novosti & Mediji | Siemens Serbia\nSiemens Press Award takmičenje za novinare pokrenuto je u Srbiji pre deset godina, a poslednje četiri godine takmičenje se organizuje na regionalnom nivou. Ovogodišnja pobednica na lokalnom nivou u Srbiji je Zorica Marković, nagrađena za tekst “ Kako će se Beograd razvijati u pravcu zelenog grada” koji je objavljen u časopisu Nedeljnik.\n“Postoje nagrade koje su važne iz ličnog prestiža, i one koje su posebne jer uzimaju u obzir kako mi svojim načinom života, pisanja ili rada utičemo na budućnost, sopstvenu i budućih generacija. Hvala Siemens-u i žiriju na nagradi, a pre svega jer posvećuju pažnju temama koje se itekako tiču svakog od nas”, izjavila je Zorica Marković, pobednica ovogodišnjeg takmičenja u Srbiji.\n“Siemens Press Award takmičenje pokrenuto je u Srbiji pre deset godina i ponosni smo što takmičenje ima kontinuitet, i što nastavlja da živi u regionu. Siemens kao lider na polju inovacija kroz ovo takmičenje ima za cilj da promoviše i afirmiše izvrsnost u pisanju, izveštavanju i istraživačkom pristupu novinara, a pored promovisanja tema koje su bitne za društvo, naša kompanija pruža priliku novinarima da razmene iskustva i ideje sa kolegama iz regiona. Poželela bih puno sreće našoj predstavnici na finalu u Beču, koja je u tekstu pisala o novim alatima koji gradove i industriju mogu učiniti još uspešnijim“, istakla je Jovana Vukotić, rukovodilac odeljenja komunikacija kompanije Siemens za Adriatic region.\nSvečana ceremonija dodele nagrada održaće se 04. juna 2019. godine u Siemens City-ju u Beču, kada će biti proglašen najbolji novinarski rad u centralnoj i istočnoj Evropi. Tokom posete Beču, predstavnici medija će biti u prilici i da posete Volkswagen fabriku u Bratislavi.\nPreuzmite nagrađeni rad


On je sa 19 godina i sedam meseci dao dva gola portugalskom klubu, što su mu prvi u elitnom takmičenju, i tako je postao najmlađi na Apeninima koji je to uspeo da uradi.\n"Neverovatna noć za mene, nikada nisam očekivao ovako nešto. Slaviti sa navijačima gol je fantastično, ne mogu da opišem. Nadam se da ću to ponoviti", rekao je Zaniolo za "Skaj Italija".\nZaniolo, koji je letos došao u Rim iz Intera kao "kusur" u transferu Radje Najngolana, mogao je da ima perfektno veče da Adrijen nije smanjio zaostatak Porta.\n"Nismo smeli da primimo gol, Portu ništa nismo dali, ali i dalje ništa nije rešeno. Verujem da ćemo pobediti i u Portugaliji", zaključio je sjajni fudbaler, koga su sinoć proslavile asistencije Edina Džeka.\nRevanš meč osmine finala Lige šampiona između Porta i Rome igra se 6. marta na stadionu Dragao.


Academ Link - Za 17 mesta u Savetu visokog obrazovanja – 109 kandidata\nMinistarstvu prosvete, Konusu, Konferenciji visokih škola i Privrednoj komori prijavljeno više od sto imena, od kojih bi trebalo izabrati nove članove Nacionalnog saveta za visoko obrazovanjeKonferencija univerziteta Srbije (Konus) juče je na svom sajtu objavila imena 35 kandidata za nove članove Nacionalnog saveta za visoko obrazovanje. Od njih 35, prema novom zakonu o visokom obrazovanju, vlada bi trebalo da izabere šest koji će postati članovi Saveta kao predstavnici Konusa. Sedam članova saveta biće izabrano na osnovu predloga Ministarstva prosvete, a po dva člana predstavljaće Konferenciju akademija i visokih škola strukovnih studija i Privrednu komoru Srbije.\nOd 35 kandidata koji su se prijavili na poziv Konusa mnogi su javnosti poznati, a među njima svakako je najpoznatiji bivši rektor i sadašnji predsednik Saveta Univerziteta u Beogradu Branko Kovačević. Na poziv Konusa javili su se i dosadašnji članovi NSVO Dragan Đorđević, Endre Pap, Miodrag Popović i Jovan Stepanović (mandat se, prema zakonu, može obnoviti), a zanimljivo je da se sa nekih beogradskih fakulteta, pa i sa fakultetskih odeljenja, prijavilo više kandidata (FON pet, Filozofski tri...). Među njima su i dva sa u javnosti često pominjanog Fakulteta medicinskih nauka iz Kragujevca. Međutim, sa svih osam državnih i devet privatnih univerziteta koji čine Konus, od njih 35, vlada će izabrati samo šest članova saveta.\nKonferenciji akademija strukovnih studija i visokih škola prijavila su se četiri kandidata od kojih su dvojica i do sada bili članovi NSVO.\nPrethodno se na poziv Ministarstva prosvete, sa čije se liste bira sedam kandidata, još u januaru prijavilo ukupno njih 67, a upoređivanjem imena kandidata koji su se prijavili Ministarstvu i Konusu ispostavilo se da su se neki od njih javili na oba poziva.\nNajzad, Privrednoj komori Srbije prijavila su se tri kandidata, što znači da je reč o ukupno 109 kandidatura za 17 mesta u Nacionalnom savetu za visoko obrazovanje.\nPrema zakonu, svakoj instituciji – predlagaču moguće je dostaviti primedbe na predložene kandidature, i to 15 dana od stavljanja liste na uvid javnosti, a zatim će, 30 dana posle tog roka, Ministarstvo dostaviti vladi najviše osam imena, Konus 18, a Konferencija akademija strukovnih studija i Privredna komora po tri kandidata, da bi vlada, opet 30 dana posle tog roka, konačno donela odluku o imenovanju novog NSVO-a.


Mnogi roditelji, čija deca boluju od astme, brinu kako će njihovo dete podnositi nastave fizičke aktivnosti I da li se uopšte mogu baviti sportom. Zapravo, fizička aktivnost može pomoći detetu da redukuje napade I posete lekaru na duže vreme. Fizička aktivnost je bitna za svako dete zbog pravilnog razvoja, a posebno za decu sa astmom, jer su oni skloniji gojenju u odnosu na svoje vršnjake.\nUrađena je studija sa decom koja imaju umerene i izražene simptome astme, uzrasta 7-14 godina, u kojoj su učesnici podvrgnuti devetonedeljnoj fizičkoj aktivnosti – plivanju. Praćeni parametri bili su: bezbednost, simptomi astme, kvalitet života, urgentna stanja povezana sa astmom I zadovoljstvo roditelja. Deca su prošla kroz 1000 sesija, tokom kojih je bilo samo 6 epizoda pogoršanja simptoma astme. Svi napadi bili su uspešno rešeni bronhodilatorima I brzodelujućom terapijom za astmu, nijedan slučaj nije zahtevao lekarsku pomoć ili hospitalizaciju. Tokom programa zapaženo je da su se proredile posete lekaru I 90% roditelja je prijavilo poboljšanje kvaliteta života. I druge studije su potvrdile da fizička aktivnost vodi smanjenju:\nOdsustvovanja iz škole\nUpotrebe inhalacionih kortikosteroida\nZaključak – za decu sa astmom je preporučljiva fizička aktivnost u cilju redukovanja simptoma I poboljšanja kvaliteta života. Neophodno je javiti se lekaru ukoliko se pojave, ponavljaju I održavaju sledeći simptomi:\nCilj je iz deteta izvući maksimum, koliko to njegova forma, stanje i konstitucija dozvoljavaju. Ako mislite da je dete sposobno da se više fizički angažuje, trebalo bi posavetovati se sa lekarom oko preporuka za program vežbanja.\nPRIMED 2 – DIŠI LAKO je prirodni preparat na bazi meda i prirodnog kalcijuma. Ovo je prirodno rešenje za prevenciju asmatičnih napada, kao i za saniranje već nastalih tegoba. Med ima svojstvo prirodnog antiseptika i imunostimulatora, te uspešno sanira respiratorne infekcije i povećava otpornost disajnih puteva na alergene iz vazduha. U kombinaciji sa prirodnim kalcijumom, ovaj prirodni preparat pomaže kako kod alergijskih bolesti disajnih puteva, tako i kod bolesti disajnih puteva nealergijske etiologije koji izazivaju otežano disanje. PRIMED 2 uspešno otklanja simptome astme, bronhitisa, alergijskog rinitisa, sinuzitisa i pušačkog kašlja. Ovaj prirodni preparat pre svega podstiče izbacivanje guste bronhijalne sekrecije i regeneriše disajne puteve. Njegovi prirodni aktivni sastojci izazivaju širenje vazdušnih puteva, što omogućava lakše iskašljavanje gustog sekreta i olakšava disanje. Pored toga, ovaj preparat na sasvim prirodan način proređuje asmatične napade i čini ih slabijim po intenzitetu.\nTags: astma kod dece fizička aktivnost i astma kvalitet života sa astmom simptomi astme sport i astma


Спречите утакмицу са Косовом | Јадовно 1941. – КУЛТУРА СЈЕЋАЊА\nDatum objave: sreda, 21 marta, 2018\n– Pošto neće da se oglase naši visoki oficiri, naši ratni komandanti brigada Treće armije i Prištinskog korpusa, moramo mi. Braćo, saborci Prištinskog korpusa, sazivamo Zbor od 23. do 25. marta u Kragujevcu kako bismo na miran i dostojanstven način zamolili državni vrh da spreči odigravanje rukometne utakmice juniorskih reprezentacija Srbije i tzv. države Kosovo – stoji na početku saopštenja u kome je u sedam tačaka navedeno zbog čega ova utakmica ne bi trebalo da se odigra.\nGeneralni sekretar Branilaca otadžbine, Božo Kecović kaže za “Vesti” da su primorani da se na ovaj način obrate javnosti jer su bole “rane zločinaca NATO i miris krvi koje srpski veterani sa Kosova osećaju svakodnevno”.\n– Neverovatno je da se utakmica odigrava u danima kada je počela NATO agresija na SRJ. Zar će se na ovaj način, igrajući utakmicu bez svojih obeležja, i to protiv države koja je nastala zahvaljujući toj agresiji, odati poštu i održati moleban našoj stradaloj braći i time ih još jednom ubiti – ogorčeno komentariše Kecović.\n– Nećemo incidente, već samo želimo da se čuje i glas onih ljudi koji su se borili za Srbiju. Tužno je što smo se obratili i drugim patriotskim organizacijama, ali većina je, svako iz svog interesa, odustala od toga da nam se pridruži – navodi Kecović.\nRukometni savez Vojvodine (RSV) reagovao je na situaciju u Kragujevcu, gde neće biti himne Srbije niti nacionalnih simbola zbog susreta sa takozvanim Kosovom. RSV je saopštio je da odluka da se kvalifikacioni turnir u Kragujevcu za Svetsko prvenstvo juniorki održi bez intoniranja himni i isticanja nacionalnih obeležja predstavlja “ponižavanje Srbije” i predložio je da se takmičenje odloži ili da se organizacija preda drugoj državi.


Osnivanje predstavništva u BiH • Advokatska kancelarija Huskić\nOsnivanje predstavništva u BiH\nOdluka o osnivanju i radu predstavništva stranih lica u BiH (2003.godine) reguliše aktivnosti, uslove i način otvaranja i rada predstavništava stranih lica u BiH.\nOdlukom je, između ostaloga, propisano da predstavništvo obavlja aktivnosti istraživanja tržišta, propagandne i informativne poslove, te predstavlja osnivača. Također, predviđeno je da predstavništva stranih avioprevoznika mogu vršiti prodaju prijevoznih dokumenata u skladu sa međunarodnim ugovorima i međunarodnim konvencijama koje je zaključila ili kojim je pristupila BiH.\nPorezne obveze predstavništva treba promatrati kroz činjenicu da predstavništvo nema svojstvo pravnog lica. Stoga, kako prestavništvo nema svojstvo pravnog lica i ne može ostvarivati dobit, to predstavništvo nije obveznik poreza, već osnivač, a način na koji bi se plaćao porez na dobit (samo kod predstavništava koja prodaju karte jer na taj način stiču dobit) ovisi od odredbi Ugovora o oslobađanju od dvostrukog oporezivanja.\nSvako predstavništva u BiH bi trebalo da ima otvoren nerezidentni račun na koji osnivač predstavništva uplaćuje sredstva kako bi predstavništvo moglo obavljati svoje aktivnosti, isplaćivati plate, plaćati doprinose za zaposlene i slično.\nŠto se tiče otvaranja računa za polaganje novca od prodaje prijevoznih dokumenata, predstavništvo može, ukoliko ima otvoren nerezidentni račun kod određenih banaka, otvoriti u okviru tog računa podračun, uz prilaganje odgovarajućih dokumenata, na koji će se podračun uplaćivati novac od prodaje karata (jedini slučaju u kojem predstavništva i ostvaruje prihode, ali samo kao posrednici zbog čega je potrebna uplata na poseban račun).\nSarajevo, maj 2014.


Država pomaže crnogorskim medijima sa oko 265.000 eura - safejournalists\nDržava pomaže crnogorskim medijima sa oko 265.000 eura\nTuesday March 24th, 2020) Friday March 27th, 2020) TUMMMain\nPODGORICA, 24.03.2020. – Država će, kroz različite programe podrške u sanaciji posljedica pandemije korona virusa, uputiti pomoć crnogorskim medijima u iznosu od oko 265.000 eura.\nOd tog iznosa, za štampane medije obezbijeđeno je 150.000 eura, pomoć će biti obezbijeđena i lokalnim javnim emiterima, u iznosu od 35.000, a obaveze plaćanja naknade Agenciji za elektronske medije, u iznosu od 80.000 eura, oslobođeni su komercijalni i javni emiteri.\nResor kojim rukovodi ministar kulture, Aleksandar Bogdanović, nedavno je raspisao javni konkurs za podršku štampanim medijima u iznosu od 150.000 eura.\n“Na ovaj način želimo da podržimo aktivnosti dnevnih štampanih medija za kreiranje i proizvodnju programskih sadržaja od javnog interesa, radi ostvarivanja prava građana na informisanost i edukovanje o svim pitanjima, problemima i posljedicama koje se odnose na korona virus. Tim prije, jer je i cilj Vlade pravovremena, kredibilna, profesionalna i objektivna informisanost javnosti u kontekstu korona virusa, te zaštita od dezinformacija i lažnih vijesti, kao i podrška ostvarivanju prava građana na pluralno informisanje i etičko izvještavanje na visokim samoregulatornim principima”, naglasio je Bogdanović.\nIstovremeno, Agencija za elektronske medije uvažila je preporuku Vlade Crne Gore i donijela odluku da se elektronski mediji u cjelosti oslobode obaveze plaćanja naknade Agenciji tokom naredna tri mjeseca.\n“Ovom mjerom omogućena je dodatna podrška u iznosu većem od 80.000 eura za elektronske medije, a sve sa ciljem pružanja podrške medijima radi obezbjeđivanja kontinuiteta u njihovom radu u ovim izazovnim momentima”, kazao je Bogdanović.\nDodao je i da je opredijeljena i jednokratna finansijsku pomoć za 14 lokalnih javnih emitera, u iznosu od 35.000 eura.\n“Ta sredstva biće utrošena kako bismo formirali dopisničku mrežu koja će crnogorskoj javnosti i medijima sa nacionalnom frekvencijom omogućiti da materijale iz gradova, u formi multimedijalnih sadržaja, dobijaju u najbržem vremenskom roku”, istakao je Bogdanović.\nNa ovaj način, kazao je, težnja je da se ojačaju kapaciteti lokalnih medija, da se pomogne nacionalnim medijima i podstakne na pravovremeno informisanje javnosti, ali i da se ispoštuju preporuke Nacionalnog koordinacionog tijela za zarazne bolesti u Crnoj Gori, koje se odnose na smanjeni intenzitet kretanja građana, a time i novinara.\n“Sve navedeno samo je dio mjera kojima ćemo podstaći medijski sektor, čiji su zaposleni ovih dana na zahtjevnom zadatku i obavljaju izuzetan posao na kojem im je zahvalna cjelokupna crnogorska javnost”, zaključio je Bogdanović.\nTUMM, Podgorica, 24/03/2020\nCRD: Objavljivanje identiteta osoba u samoizolaciji dovodi do stigmatizacije


VIJESTI: OGLASIO SE VISOKI PREDSTAVNIK: Progovorio o referendumu… Pogledajte kako će biti kažnjeni oni koji krže odluke Ustanog suda BiH…\nOGLASIO SE VISOKI PREDSTAVNIK: Progovorio o referendumu… Pogledajte kako će biti kažnjeni oni koji krže odluke Ustanog suda BiH…\nPovodom odluke Ustavnog suda BiH kojom je odbacio zahtjev Narodne skupštine Republike Srpske o promjeni odluke da se 9. januar kao Dan RS-a smatra neustavnim, oglasio se i visoki predstavnik u BiH Valentin Inzko.\nIz OHR-a je saopćeno kako se odluke koje je donio Ustavni sud BiH moraju poštovati jer je nadležnost Suda jasno je utvrđena u Aneksu 4. Dejtonskog mirovnog sporazuma, prema kojem u jurisdikciju ovog suda spada rješavanje sporova između različitih nivoa vlasti.\n"U tu svrhu, Sud je danas donio teške odluke da ne prihvati zahtjev Narodne skupštine RS (NSRS) za preispitivanje prethodne odluke Suda o Zakonu o praznicima te da obustavi primjenu odluke o referendumu koju je usvojila NSRS, sve dok ne donese odluku o njenoj ustavnosti. Današnje odluke još jednom pokazuju koliko je važna uloga ovog suda za poštivanje Ustava", saopćeno je iz OHR-a.\nU tom kontekstu, visoki predstavnik poziva vlasti u RS da se uzdrže od provođenja referenduma koji nema zakonske osnove i kojim bi se direktno prekršila odluka Suda.\n"Ovdje više nije riječ o praznicima Republike Srpske nego o direktnom osporavanju državnog pravosuđa. Kao konačni autoritet za provođenje civilnih aspekata Mirovnog sporazuma, visoki predstavnik ponavlja da je Ustavni sud temelj Aneksa 4. Mirovnog sporazuma, i od ključne važnosti za njegovo provođenje. Osporavanje njegovih nadležnosti održavanjem referenduma predstavljalo bi direktno i ozbiljno kršenje Općeg okvirnog sporazuma za mir, što bi imalo uticaj na stabilnost zemlje", navodi se u saopćenju.\nVisoki predstavnik poziva sve strane da ispoštuju odluke koje je danas donio Ustavni sud BiH, da se uzdrže od daljih eskalacija i okrenu pitanjima od suštinske važnosti za zemlju i njene građane.


Panika u Prištini: Zgrabiti stolicu UN — po svaku cenu - Sputnjik Srbija\n03:26 24 Oktobar 2020\n21:45 26.09.2017 (osveženo 21:12 27.09.2017) Preuzmite kraći link\nTakozvani predsednik Kosova Hašim Tači i novi ministar spoljnih poslova Kosova Badžet Pacoli predali su predsedniku Generalne skupštine Ujedinjenih nacija Miroslavu Lajčaku zahtev za transformaciju misije Unmika u političku kancelariju Ujedinjenih nacija.\nDa li Unmik može da postane politička kancelarija UN bez saglasnosti SB UN i šta bi to praktično značilo na terenu? Je li taj potez Prištine korak do njihove ofanzive za stolicu u UN?\nAzem Vlasi, pravnik iz Prištine, za Sputnjik smatra da je uloga ove misije na Kosovu postala nepotrebna i skupa i da bi njena transformacija u kancelariju pomogla Kosovu da se približi UN. Naš sagovornik iz Prištine, iako je svestan činjenice da za ukidanje ili transformaciju misije Unmika mora da postoji saglasnost članica SB UN, među kojima su i Rusija i Kina, tvrdi da je moguće otvaranje političke kancelarije UN na Kosovu.\n„Smatram da bi SB UN trebalo zajedno da donese odluku o transformaciji ove misije u Kancelariju, ali ako o tome ne bude postignuta saglasnost, onda generalni sekretar UN, koji je glavni administrator UN, može nekom svojom odlukom da uspostavi Kancelariju UN na Kosovu. Mada, smatram da bi bilo mnogo bolje da se donese odluka kojom bi se misija Unmika direktno preformulisala u Kancelariju. Mislim da to pitanje treba da se postavi na Savetu bezbednosti“, objašnjava Vlasi.\nMilovan Drecun, predsednik Odbora za Kosovo i Metohiju u Skupštini Srbije, podseća da je misija Unmika proizvod Rezolucije 12 44 SB UN po kojoj je, uz saglasnost Beograda, ova misija zajedno sa misijom Kfora i došla na Kosovo i Metohiju.\n„Priština se nalazi u ćorsokaku i sada na sve načine pokušavaju da se iz njega izvuku tako što će se na ovaj ili onaj način dočepati UN. Priznanja Kosova su odavno u stagnaciji, a Unmik kao misija samo ih podseća da Beograd još postoji“, kaže Drecun.\nOn napominje da je prištinska providna igra oko Unmika pokušaj da ako već ne mogu da postanu deo UN, izbace ga sa Kosova.\n„Svedoci smo da je u poslednje vreme Priština započela snažnu kampanju kod vodećih zapadnih država koje su stale članice SB da se misija Unmik jednostavno — okonča. Žele da na taj način potpuno otvore prostor za demonstraciju priče o tome da je Kosovo nekakva država, tako da verujem da Tači sada na toj liniji pokušava da stvari sa Kosovom pokrene sa mrtve tačke na kojoj su“, objašnjava Drecun.\nTači i Pacoli su u razgovoru sa Lajčakom istakli da je vreme da Savet bezbednosti razmotri transformaciju Unmika u političku kancelariju UN, koja bi pomogla „Republici Kosovo” u realizaciji težnji da se pridruži zajednici slobodnih naroda. Oni smatraju da format aktuelnih rasprava o Kosovu treba da se menja, i sednice Saveta bezbednosti o Kosovu treba da budu smanjene sa četiri na jednu, ili dve godišnje, kao i da se održavaju u vidu zatvorenih debata.\nŠta je, sa druge strane, bila poruka predsedavajućeg SB UN na ove zahteve — nema informacija. Zahtev za okončanjem misije Unmika na poslednjoj sednici UN podržali su i stalni predstavnici SAD i Velike Britanije, dok su protiv bili predstavnici Kine i Rusije. U programu Vlade Kosova najavljeno je više lobiranja na priznanju Kosova, a kao prioritetni cilj definisano je „jačanje međunarodnog subjektiviteta i povećanje broja priznavanja države Kosovo”, u cilju pristupanja UN.\nkacelarija UN, Unmik, UN, Kosovo i Metohija, Srbija


Autor: Jugmedia\t14.11.2017 02:45 pm\nPredsednik Odbora za ljudska prava Leskovac Dobrosav Nešić izrazio je danas nameru da zajedno sa ženom koja tvrdi da je posle sukoba bila zaključana u podrumu, odu na poligraf radi dokazivanja istine.\nU saopštenju koje je uputio Jugmedii, pozivajući se na Zakon o javnom informisanju, navodi da je cilj njegovog predloga da se dokaže da sukoba nije bilo sa „izvesnom“ Smiljom Zdravković.\n„Predsednik odbora za ljudska prava poziva Smilju Zdravković da se podvrgne poligrafskom ispitivanju zajedno sa Predsednikom odbora kako bi javnost bila obaveštena o ishodu“, navodi se u saopštenju Dobrosava Nešića.\nNešić, inače, smatra da je novinar Jugmedie bio nekorektan jer u tekstu ispod fotografije, izvučen iz izjave Zdravkovićeve, nije stavio navode, pa je „novinar zaslepljen mržnjom prema Odboru sam iskontruisao stanje bez da sačeka odluku Suda“.\nStigla konačna verzija softvera za leskovačke odbornike\nISTINA JE UVEK NA VIDELO IZASLA 14. novembra 2017., 3:10 pm\nMa tuzi baku za terorizam mozda ce zavrsi u GVANTANAMO\nPazi šta ti kažem 14. novembra 2017., 5:37 pm\nAko nasilnik ne bude snosio posledice, „onda gledaj lafčinо“ – tako će da prođe svako ko samo popreko pogleda Nešića!\nISTINA JE UVEK NA VIDELO IZASLA 14. novembra 2017., 7:36 pm\nZnas li ti ko je bio Radoje Domanovic\nBroj komentara: 6817.11.2018\nBroj komentara: 017.11.2018\nBroj komentara: 117.11.2018\nIka on Savez za Srbiju formiran i u Leskovcu (VIDEO)\nna vezi su on Savez za Srbiju formiran i u Leskovcu (VIDEO)\nvlaja on Savez za Srbiju formiran i u Leskovcu (VIDEO)\nda ne prejudiciciciram on Savez za Srbiju formiran i u Leskovcu (VIDEO)\nsve isti on Savez za Srbiju formiran i u Leskovcu (VIDEO)


Portal Sarajevo-RS.com - Sve manje roditelja u Srpskoj vakciniše djecu\nSve manje roditelja u Srpskoj vakciniše djecu\nNedelja, 13 Avgust 2017 12:45\nIz godine u godinu sve manje roditelja u Republici Srpskoj pristaje da vakciniše svoju djecu protiv morbila, rubeole i zaušnjaka MMR/MRP vakcinom, potvrđeno je Feni u Institutu za javno zdravstvo Republike Srpske.\n„Od ukupnog broja djece koja su u RS trebala primiti prvu dozu MRP vakcine u toku 2016. godine, samo 74 odsto tu vakcinu je stvarno i primilo. Takođe, vrlo značajno je da pojedine regije imaju obuhvat oko 50 odsto - grad Banjaluka 51, Bijeljina 58, Istočno Sarajevo 44 odsto“, istakla je Aćimović.\nU toku 2016. godine, u Republici Srpskoj je prijavljeno 15 pojedinačnih slučajeva morbila.\nKod šest pacijenata je urađena laboratorijska analiza, od kojih je samo kod jednog potvrđena infekcija virusom morbila.\nIz Zavoda naglašavaju da je u Republici Srpskoj, za svu djecu obavezna vakcinacija protiv deset zaraznih bolesti (što je definisano Zakonom o zaštiti stanovništva od zaraznih bolesti): tuberkuloze, hepatitisa B, difterije, tetanusa, velikog kašlja, dječije paralize, hemofilus influence tip B, morbila (male boginje), rubeole i parotitisa (zaušnjaci).\nViše iz ove kategorije « Ustoličenje novoimenovanog mitropolita Hrizostoma 2. i 3. septembra Počeo Velikogospojinski post »


Na rukovodećim pozicijama 139 Bošnjaka, 104 Srbina i 83 Hrvata - Klix.ba\n4.7.2012. u 19:17\nOd ukupno 331 rukovodeće pozicije u institucijama BiH, njih 139 ili 41,99 posto zauzimaju Bošnjaci, 104 ili 31,42 posto Srbi, a 83 ili 25,08 posto Hrvati, navodi se u Pregledu nacionale strukture rukovodećih kadrova u ministarstvima BiH, o kojem se danas upoznalo Vijeće ministara BiH.\nVijeće ministara BiH uputio je preporuku svim institucijama Vijeća da se prilikom zapošljavanja rukovodnog kadra vodi računa o nacionalnoj strukturi.\nU saopštenju se navodi da su ministri zaključili da se izvrši ažuriranje Pregleda i dostavi Parlamentarnoj skupštini BiH radi informisanja.\nUsvojen je i radni zaključak da se pripremi pregled nacionalne strukture za sve zaposlene u ministarstvima BiH i drugim institucijama i tijelima iz nadležnosti Vijeća ministara BiH.\nNa današnjoj sjednici Vijeće ministara BiH je razmotrilo i usvojilo Informaciju o utvrđenom stanju u pogledu isteka mandata predsjedavajućem i članovima Kancelarije za razmatranje žalbi.\nZaduženo je Ministarstvo pravde BiH da odmah pokrene postupak raspisivanja konkursa za izbor četiri člana Kancelarije za razmatranje žalbi, kojima je istekao mandat.\nVijeće ministara je zadužilo Ministarstvo pravde da pokrene postupak izmjena i dopuna Zakona o javnim nabavama u pogledu definisanja statusa i trajanja mandata predsjedavajućeg i članova Kancelarije za razmatranje žalbi, te načina vršenja i vremena trajanja funkcije predsjedavajućeg Kancelarije za razmatranje žalbi.\n"Tokom 2011. godine, za komisije, upravne, nadzorne i druge odbore, te druga radna tijela iz nadležnosti institucija BiH ukupno je isplaćeno 2.001.020,38 KM", navodi se u Pregledu isplaćenih novčanih naknada komisijama, upravnim, nadzornim i drugim odborima, te drugim radnim tijelima iz nadležnosti institucija BiH za prošlu godine, sa kojim se danas upoznalo Vijeće minitara BiH.\nZaduženo je Ministarstvo finansija i trezora BiH da, u skladu sa raspravom na sjednici, predloži mjere i zaključke kojima bi se redukovali izdaci za te namjene.\nVijeće ministara utvrdilo je većinom glasova i uputiće u parlamentarnu proceduru Prijedlog zakona o besplatnoj pravnoj pomoći, kojim se osniva Odbor za besplatnu pravnu pomoć, kako bi svakom građaninu bio osiguran djelotvoran i jednak pristup pravdi u postupku pred sudovima, tijelima uprave i drugim tijelima vlasti.\nNa današnjoj sjednici utvrđen je i Prijedlog zakona o izmjenama i dopunama Zakona o finansiranju institucija BiH, koji će Ministarstvo finansija i trezora BiH uputiti Parlamentarnoj skupštini BiH na usvajanje, po hitnoj proceduri.\nOvim se zakonom regulišu odredbe koje se odnose na servisiranje spoljnog duga BiH, posebno za vrijeme trajanja privremenog finansiranja.\nZakon jasno razdvaja privremeno finansiranje institucija BiH i servisiranje spoljnog duga BiH i propisuje da Vijeće ministara BiH donosi odluku o privremenom finansiranju, što do sada nije bilo propisano, ali jeste bila praksa.\nZakonom o izmjenama i dopunama Zakona daje se mogućnost Vijeću ministara BiH da za vrijeme trajanja privremenog finansiranja donese odluku o korištenju dodatnih sredstava, koja nisu bila predviđena budžetom iz prethodne godine.\nVlasenica: Emin Fazlić pronašao kćerke\n04.07.2012. u 18:33